La Catosfera 2020 analitzarà la conjunció entre comunicació i internet en diversos àmbits | NacióGirona\nLa Catosfera 2020 analitzarà la conjunció entre comunicació i internet en diversos àmbits\nTots els debats del cicle s'oferiran en línia per la situació de la pandèmia\nper NacióDigital , 5 de novembre de 2020 a les 12:05 |\nImatge d'una edició interior de la Catosfera | Catosfera\nLa Catosfera, el cicle de debats sobre la conjunció entre internet i la comunicació a Catalunya, posarà el focus aquest any en àmbits com l'humor, la defensa del català a la xarxa o l'impacte de la Covid-19 en el món del periodisme. Les jornades, que arrenquen aquest dijous i s'acabaran el dissabte, se seguiran íntegrament en línia per la complicada evolució de la pandèmia.\nEl director de la Catosfera, Joan Camp, afirma que "volem que sigui un punt de trobada de la internet catalana, que aquest any serà més virtual que mai, però continuarà sent trobada". Camp explica que aquest 2020 han volgut tenir "un cartell potent i fort, que ens permeti estar informats sobre com està l'actualitat en l'àmbit dels mitjans i la tecnologia en clau catalana".\nEl periodisme i la pandèmia\nLes jornades comptaran amb la presència del periodista de dades de NacióDigital Roger Tugas, en el marc de la taula que dissabte tancarà la dotzena edició de la Catosfera 2020: 'Periodisme en temps de Covid-19. L'impacte de la pandèmia als mitjans de comunicació'. Amb Tugas, els periodistes Xavier Graset, director i presentador del programa Més 324; Francesc Canosa, director del magazín La Mira; Nausícaa Hernández, periodista de Televisió de Girona, reflexionaran sobre els impactes de la pandèmia a l'hora d'exercir el periodisme. Georgina Ferri, periodista i directora gerent del diari Ara, moderarà la taula.\nLes jornades s'inauguraran oficialment aquest divendres a la tarda, en un acte que comptarà amb la presència del conseller de Polítiques Digitals, Jordi Puigneró. Després, a dos quarts de set de la tarda, es farà una taula rodona que porta per títol 'Informar des de l'humor. Els límits de l'humor a la xarxa'.\nHumor i joves a la xarxa\nEn l'apartat de l'humor hi intervindran el periodista i guionista Jair Domínguez, la periodista i humorista Ana Polo, la guionista especialitzada en humor Júlia Cot (actualment al programa Polònia) i el director de la revista satírica d'humor El Jueves, Guille Martínez-Vela. Moderarà la taula la periodista Mariola Dinarès, directora i presentadora del programa Popap de Catalunya Ràdio.\nTot i que s'inaugurarà divendres, aquest dijous es posarà en marxa amb una taula rodona. Anirà a càrrec de Canal Malaia, una xarxa de joves creadors de contingut a Youtube i Instagram que fa infoentreteniment en català per defensar l'ús i difusió de la llengua a la xarxa. Amb el títol 'Canal Malaia. Youtubers per la difusió del català a la xarxa', els impulsors del projecte (Juliana Canet, Bru Esteve, Clàudia Rius i Arnau Rius) reflexionaran sobre la generació i la qualitat dels continguts en català a les xarxes socials. També modera la taula la periodista Mariola Dinarès.\nAmb tot, la part de la Catosfera dirigida a un públic més jove no es podrà completar. Arran de la pandèmia, s'ha suspès la proposta adreçada als adolescents, la Catosfera.edu, que s'obria als estudiants dels instituts de Girona.\nDissabte al matí, la Catosfera s'enfocarà cap a una proposta més especialitzada sobre posicionament web en català amb el SEODay, un matí de xerrades sobre diferents estratègies de posicionament SEO amb professionals com Marcos Herrera, Beatriz Guzmán, Ivan García, Noelia Regalado i Marc Cruells.\nNascuda a partir d'una trobada de bloguers l'any 2008, la Catosfera l'organitza l'associació que porta el mateix nom i compta amb el suport de l'Ajuntament de Girona i la Generalitat de Catalunya. L'alcaldessa de Girona, Marta Madrenas, assegura al respecte que la pandèmia ha accelerat la presència de la tecnologia a la societat i que "tenim clar que hem de pujar en aquest tren, i que hem d'entrar en la quarta revolució industrial, que serà la digital i tecnològica".\nMunicipis, internet, comunicació, jornades, debats, Catosfera 2020, Catosfera


De La Sablière Bed And Breakfast Gasselte Països Baixos - Ofertes d'hotels amb els MILLORS DESCOMPTES EN LÍNIA\nAllotjaments a Gasselte\nKostvlies 35, Gasselte, Gasselte, Països Baixos, 9462 TP - Veure al mapa\nMés informació sobre De La Sablière Bed And Breakfast\nSi el que està buscant és per un hotel ben situat a Gasselte, no busqui més enllà de De La Sablière Bed And Breakfast. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nEl De La Sablière Bed And Breakfast, s'esforça al màxim per tal que els seus hostes es tribin còmodes. Per tal d'assolir això, l'hotel compta amb els millors serveis i instal.lacions. Per anomenar algunes de les comoditats de l'hotel, hi ha Wi-Fi gratuït en totes les habitacions, servei d'habitacions, lloguer de bicicletes.\nTotes les instal.lacions per als clients, ofereixen comoditats destinades a assegurar tot el comfort possible. Les instal.lacions d'oci de l'hotel, que inclouen camp de golf (a 3 km), jardí estan dissenyades per escapar i relaxar-se. Descobreixi una encantadora mescla de servei profesional i ampla gama de característiques a De La Sablière Bed And Breakfast.


Llençols en protesta per la ubicació dels busos turístics a la Sagrada Família\nFa un mes que va entrar el vigor el pla d'ordenació dels autocars turístic a l'entorn de la Sagrada Família i els llençols tornen a lluir en alguns balcons. Tot i que els veïns han acollit bé les mesures que s'han aplicat per pacificar el trànsit al voltant de la basílica, creuen que l'Ajuntament de canviar l'emplaçament de les parades del Bus Turístic.\nObres d’asfaltatge al carrer de València\nLes obres d’asfaltatge amb paviment sonoreductor a la calçada del carrer de València, en el tram comprès entre el passeig de Sant Joan i el carrer del Dos de Maig, provocarà afectacions al trànsit els dies 19 i 20 de maig.\nCompte enrere per l’entrada en vigor de la reordenació dels autobusos turístics a la sagrada família\nUna de les reivindicacions històriques dels veïns de la Sagrada Família , harmonitzar l’activitat turística i la vida al barri, està a punt de fer un pas important. El juny entra en vigor la reordenació dels autocars turístics a l’entorn de la basílica impulsada per l’Ajuntament.\nRenovació dels carrils bici dels entorns de la Sagrada Família\nEl carril bici del carrer de Sicília entre la Gran Via i Provença passa a ser de dos sentits.\nGuals especial per a motos a la plaça de Catalunya\nMillora la convivència entre els vianants i les motos a la plaça de Catalunya.\nEl pla de neteja de Barcelona millora la imatge de l’Eixample\nCanvis en la col•locació de les grues a la Sagrada Família afecten al trànsit\nEls autocars no podran arribar fins al temple de la Sagrada Família.\nMillores en l’accessibilitat al voltant del Mercat de Sant Antoni


Reunions de Pares i Mares | La Catifa Voladora\n← L’Escola Parc del Guinardó per Vicky Peña\nBrindis patriòtic →\nPosted on 16/12/2013\tby Violant Martí\nAvui en dia no es concep una escola de primària o secundària, pública o privada que no faci una reunió amb els pares i mares de forma general com a mínim a l’inici de curs i després alguna entrevista durant el curs.\nA l’Escola alguna vegada s’havia fet alguna reunió amb les pares i les mares (quasi sempre més mares que pares) però sempre per algun motiu molt concret: comunions, obres a l’escola, modificació del menjador… i poques més. En aquell moment no hi havia el costum de fer reunions a l’inici de curs ja que durant molts anys havia estat prohibit reunir-se. Les alumnes anavem bé per definició i si calia es feia una entrevista amb la família afectada a títol individual o bé amb la directora o bé amb la mestra corresponent.\nQuan es matriculava una alumna la directora o l’administrativa explicaven a la família el funcionament de l’escola i tot el que feia falta: la bata, la cartera… els horaris. De fet no hi havia tantes normes com ara i rarament portàvem un full a casa amb instruccions o informació.\nA mi em neguitejava quan sabia que la meva mare o el meu pare venien a l’escola, i veure’ls passar per allà no m’agradava. Al vespre quan arribava a casa tenia molt interès en saber que havien parlat.\nUna resposta a Reunions de Pares i Mares\n25/01/2014 a les 21:57\nBen cert el que dius. Jo no recordo massa els meus pares anar a l’escola. De fet, em devia portar molt bé i no calia hahaha. Els mestres devien viure molt més tranquils. Avuí en dia hi ha pares que no hi ha qui els aguanti.


2012 Juliol 13 – benegre.cat\nLa Presa de la Bastilla, per Enric Marco\n13 Juliol 2012 per Enric Marco Feu un comentari\nA la meva llarga vida les he vistes de tots colors. Un dels episodis on el color fou el roig -per la sang i el foc- va tenir lloc el 14 de juliol del 1789, quan els parisencs van prendre per la força la Bastilla donant el tret de sortida a la Revolució Francesa. Van rodar caps, literalment. Els excessos monàrquics eren aleshores motiu de revolta. Com han canviat els temps. Aquesta és la crònica de com vaig idear i planificar un esdeveniment històric que canviaria el món per sempre més.\nFiled Under: Història Tagged With: bastilla, Enric Marco, història


Ens trobem ja en unes dates en que des de posicions que pretenen ser originals però que cada cop ho son menys, hi ha molta gent que fan saber la seva opinió respecte al Nadal i la seva animadversió. Alguns ho argumenten amb el rebutj que els provoca el fet que necessàriament sembles obligat a ser bo i tenir bons sentiments, justament en aquests dies, en tingues o no ganes. Altres per tractar-se d'unes festes d'origen religiós i que la seva celebració sembla incompatible amb el seu agnosticisme. Tampoc falta el qui des d'un esquerranisme mal entès creu que no esta en els canons de la progressia.\nNo hi estic d'acord i, sigue amb l'excusa que sigue, benvinguts siguen aquests dies en els que es fomenta la fraternitat, els desitjos de pau i prosperitat etc. Si, es cert que aquests desitjos s'haurien d'estendre a la resta de l'any i no exclusivament a uns dies concrets que, a mes a mes, sembla que ens obliguen a sentir d'una determinada manera; però per una altra part si tinguessin la seguretat que passant d'aquests dies ens asseguraríem aquests sentiments la resta de l'any.....però no es així.\nUna cosa si que rebutjo, la "obligatorietat" a la que et volen avocar de fer honor al consumisme desaforat, mes enllà d'aquells petits obsequis o detalls mes importants pel seu valor simbòlic que econòmic. Això si que no aporta res al Nadal i al seu esperit, es mes, s'hauria de veure si aquells que mes critiquen aquestes dates, no son els que mes tribut rendeixen al consumisme.


Butlletí Comptadors número 3\nButlletí digital campanya Comptadors Intel·ligents. Número 3.\nSi no pots visualitzar de forma òptima aquest butlletí: clica sobre el següent enllaç: Butlletí digital campanya Comptadors Intel·ligents. Número 3.\nCom a participants de la campanya d'estalvi energètic per habitatges a Sabadell - comptadors intel.ligents - us fem arribar el tercer número del butlletí digital de dinamització de la campanya amb informacions, novetats i consells al respecte de la gestió energètica domèstica.\nRecollida de dades del propi comptador per generar informe parcial del vostre habitatge.\nEns apropem a l'equador de la campanya! Per tal de facilitar-vos informació individualitzada de l'evolució dels consums i emissions de CO2 a casa vostra durant els primers mesos d'utilització del comptador, rebreu un correu amb les instruccions per fer la descàrrega de dades al vostre ordinador i enviar-nos-les.Els informes de resultats elaborats, us seran lliurats a la sessió d'intercanvi d'experiències del proper 12 d'abril.\nPer tal d'obtenir la vostra opinió, i fomentar l'intercanvi d'experiències entre els diferents usuaris i usuàries del comptador, us convidem a la sessió d'intercanvi que tindrà lloc el proper dia 12 d'abril a les 19hores al Casal Pere Quart de Sabadell. Aquell dia se us facilitarà el vostre informe individual i parlarem de la tarificació i contractació del subministre elèctric. Agrairíem confirméssiu la vostra inscripció al telèfon 937480842 o per correu electrònic\nVols conèixer el consum dels aparells elèctrics en funció de la seva etiqueta energètica?\nL'Institut Català de l'Energia ha generat una aplicació informàtica que permet calcular el consum energètic derivat dels aparells elèctrics i electrònics en funció de la seva etiqueta energètica. Una eina molt recomanable en el moment de fer l'adquisició d'un aparell. Recordeu que el cost associat a un aparell és molt superior durant el cicle d'ús del mateix que el preu de compra. [Més informació]\nCooperativa d'energia - somenergia.cat\nSom Energia és una cooperativa de consum, sense ànim de lucre, d'energia verda que té per objectiu oferir energia 100% renovable, de proximitat i al mateix preu que l'energia convencional. Per fer-ho, no es requeriran canvis en la forma de rebre l'electricitat a casa. Som Energia s'encarregarà dels tràmits administratius necessaris.\nHàbits energètics - coneix els teus!\n[Descarregar fitxa activitat 4]\nPassem a l'acció! Dissenyem el nostre pla d'acció.\nUn cop familiaritzats amb l'aparell i coneguts els consums de la nostra llar, hem de dissenyar un pla d'acció pels propers mesos, amb accions detallades i programades, amb responsables per cada acció, i amb periodicitat establerta per tal de garantir un seguiment de la seva aplicació. [Descarregar fitxa activitat 5]


Veterans som tots!: Jornada 23 - 19 de maig\nEl Palafrugell visita dijous la pista de l'equip més en forma de les últimes jornades, el CP Congrés. Els barcelonins estan en tercera posició i venen de guanyar el Cuatro Vientos a domicili. Segur que voldran continuar en aquesta magnífica posició i poder entrar en la Final Four d'enguany. Per contra, el Palafrugell voldrà demostrar la seva categoria i sortir dels llocs de descens directe que ocupa, actualment.\nEl Vallès Calafell CP visita la complicada pista del Cerdanyola CH, un equip que, aquest any, no passarà dificultats per a mantenir la categoria, instal·lat en la zona mitja de la classificació. Els vallesans no es juguen gaire cosa, mentre els calafellencs tenen la última opció per a poder mantenir la categoria, sobretot si guanyen dilluns el partit ajornat davant el CH Palafrugell.\nEl divendres, el Girona CH visita la difícil pista del Mollet HC. Els gironins també estan a prop del descens i voldran aconseguir els tres punts per a allunyar-se del perill. Però els locals no poden punxar, a casa, si volen mantenir les opcions d'estar presents a la Final Four 2013.\nFinalment, l'UE Horta visita la pista de l'HC Montbui. No es poden confiar els locals per a aconseguir la victòria, l'Horta ve de guanyar el CP Sant Celoni i sembla que vol sortir de les posicions de descens. Per tant, farà bé el Montbui de sortir amb tota l'artilleria a guanyar el partit i, indirectament, ajudar el Vallès Calafell CP.


escola gavina | escola valenciana | escola cooperativa: Infantil\nInfantilNotíciesPedagogiaEquip de mestresActivitatsPrimàriaSecundàriaQUI SOM?Escola GavinaMultimèdiaServeisOff-AftersAula ObertaFormació & InnovacióADMINISTRACIÓCALENDARI 2015-2016martinallibresBibliotecaLlengües estrangeresGabinet PsicopedagògicIl·lustres i il·lustratsAKOEeducacióAMPAgavinaALTRES REALITATSESCOLAVALENCIANA\tFesta Massai\nDesprés de la pluja, avuí ha sigut un bon dia per acomiadar el curs i el nostre projecte amb una gran festa massai! Hem compartit conversa i menjar amb el nostre amic Timbo, que és de Senegal i en sap moltíssim sobre l'Àfrica. A més a més hem recorregut l'escola lluint amb els amics les nostres vestimentes i la nostra dansa massai!\nImatges dels Massais\nArt i escola: intervenció dels alumnes de 4anys a Picanya\nA la sala d’exposicions de Picanya, els exploradors de 4 anys van gaudir d'una experiència sobre l'Art coordinada per Elena Ortí, mestra de pràctiques. Hi havia exposats treballs de fotografia, de consciència del cos, de joc d'ombres... Una vegada més l’escola cus una xarxa que assegura la investigació en el procés de descoberta. El moviment del cos i l’observació d’u mateix, de l’altre i del món que els envolta, és la primera estratègia dels xiquets per comprovar les hipòtesis davant d’un descobriment que alimenta la pròpia teoria per aprendre de l’altre i amb l’altre. Un dels tresors més grans de la infància és l’animisme, allò que els fa anar més enllà, la capacitat d’imaginar i d’actuar sense barreres, la llibertat de dir, fer, ser i fruir. La consciència del cos, el món de les emocions i l’expressió dels 100 llenguatges de Loris Malaguzzi, s'hi veuen en les produccions exposades. En aquest treball la documentació escrita i visual ens ha permés crear l’oportunitat de contar com descobreixen i interpreten el món. La llum, les ombres, la fotografia, l’expressió de colors, textures, les pors i les incerteses... un plantejament estètic per a una escola bella i amable. La pedagogia viatgera ens ha permés que l’escola s’aprope al poble, amb parada a la plaça País Valencià, per donar visibilitat a la infància. Per molts anys! Gràcies Exploradors i famílies per acompanyar-nos.\nL'escola infantil comença els tallers amb allau de pares!\nPresentem els Projectes de Treball a la facultat de magisteri\nLa setmana passada les mestres de l’escola infantil participaren en unes jornades a la Universitat de València convidades per la facultat de magisteri. Vàrem presentar la ponència “Projectes de treball” davant de dos grups de 4t de l’escola de mestres. Els contàrem quines experiències motiven els xiquets per gaudir del seu procés d’aprenentatge i com fem que amb el joc i l’experimentació s’impliquen amb il·lusió. Ha sigut una experiència molt profitosa.\nL'EI El Trenet ens ha visitat a l'escola\nAvui hem tingut una visita molt especial. Els xiquets i les xiquetes de la classe de 2 anys ha vingut a l'escola acompanyats de familiars i l'equip de mestres. Ha estat una experiència preciosa, fantàstica i motivadora. Hem treballat conjuntament el conte de La Bruixa de la Morera i la seua cançó. Han aparegut bruixes, fulles, tresors amagats, dolcets, jocs i descobertes i la part més social i humana dels nostres xiquets de 3 a 5 anys que els han cuidat i acompanyat tota l'estona. Els Dinosaures han preparat el conte i els l'han contat i després regalat per a la seua escoleta. S'han disfressat de bruixes i han aparegut inesperadament, quin no parar de riure, el mestre Ferran amb el piano i les nostres veus els hem regalat la cançó, palla, muntanyeta, engronxadors, pedres, terra... Ens ho hem passat d'allò més bé. Vos esperem amics i amigues del trenet. Vos deixem l'enllaç per compartir el conte a cada i algunes imatges del matí. https://www.facebook.com/escoletaeltrenet?fref=ts\nEls seus Drets: Dret a expressar-se com és. Dret a participar d’allò que li pertany: família-escola-carrer. Dret a jugar. Dret a administrar el seu temps lliure. Dret a l’escola. Dret a ser ell/a mateix. Els seus Deures: de participar activament del Consens. Un bé compartit. De Respectar a les persones, animals i objectes. De ser Responsable dels càrrecs, dels materials i tasques encomanades. D'acomplir el compromís del Grup per tenir un bon clima de relacions i atenció. Enguany la VI Trobada Marta Mata a Saifores en parlarà a bondó, dels drets dels infants. La Jornada aprofundirà en el mestre Francesc Ferrer i Guàrdia.\nBenvinguda Massai, als alumnes de 3 anys\nAvui hem fet la festa de benvinguda per a totes les famílies que comencen el curs. Xiquets i xiquetes que entraven a l'escola acompanyats de iaios, oncles, germans i amics. La classe preparada per la mestra Emma, per acollir-los amb estima i il·lusió. Han anat fent-la seva, posant fotos i deixant una planta que creixerà amb ells al llarg del curs. Festa sorpresa al pati amb el conte de la Petita Massai a càrrec de Jorguina Teatre. Pura i Patri ens han contat una història fantàstica que ens han tingut bocabadats. Berenar per refrescar la caloreta d'avui i comiats fins demà per a uns i fins dimarts per a d'altres. Ací us deixem alguns dels moments.\nLa pràctica psicomotriu\n“...La psicomotricitat és una disciplina prácticamente moderna. Neix en els anys 60-70 del segle passat a França de la mà de Soubiran, Mazo, Diamont, Vayer, Le Boulch, Lapierre, Azemar… És Ajuriaguerra, neuropsiquiatra i psicoanalista, el pioner del nou concepte 'psicomotricitat' tal com avui l’entenem. Aquesta pràctica entén el xiquet/a com a una unitat, és a dir, té una visió global de l’infant, i s’ocupa de la relació que existeix entre la ment i la capacitat del cos per a fer moviments. El moviment com a eina per conèixer i entendre el món, per relacionar-se amb els objectes i amb els altres i aprendre a situar-se en l’espai i el temps. La psicomotricitat pretén, mitjançant el moviment, actuar sobre les funcions mentals, comportamentals i psicològiques de l’infant...” Aroca Ajenjo i Emi Pardo.\nLa pràctica és una de les més desitjades per l’alumnat d’infantil i primer cicle de primària. A l’escola la vivim setmanalment. Ací us deixem algunes imatges dels més menuts. Reptes, plaer, desequilibris, caigudes, coneixença, creixement, joc.\nTallers a l'escola infantil\nPoli esportiu i voltantsL'hort escolarSant Vicent de Llíria 26/11Teatre Sala l'Horta. 06/03Falles a l'escola 13/03Festa de Pasqua a l'escola 01/04Cinema en valencià al centre Cultural de PicanyaFesta de la Primavera 16/05. L'hortaTrobada d'escoles en valencià 30/05Colònies a Benicàssim. Alberg Argentina. 10-11-12/06\nLA BENVNGUDA & JORGUINA\nJocs, animacions, continguts, contes…, un espai educatiu a la xarxa. Imprescindible per a no iniciats.\nPer treballar-hi el llenguatge matemàtic. El joc, la lògica, la construcció, la geometria. Qui havia dit que la matemàtica era un peix?\nJuga amb els dinosaures, amb les girafes, busca les formes geomètriques, fes trencaclosques... passa-ho bé


27 abril, 2021 - La Veu de Llíria\nActualitatPor AMANDA GORREA FERNÁNDEZ 27 abril, 2021 Deja un comentario\nCelebra el Dia de la Mare amb el comerç local\nActualitat, ComercPor AMANDA GORREA FERNÁNDEZ 27 abril, 2021 Deja un comentario\nNo et quedes sense regal per al Dia de la Mare!! Participa en el sorteig de vals per a moda, estètica i perruqueria, hostaleria, targetes de compra del dia 3 de maig, a les botigues de Llíria trobaràs el regal més especial per a la persona més especial. Ompli el teu miquel i deposita´l a les urnes ubicades al Mercat Municipal i…\nActualitat, CulturaPor AMANDA GORREA FERNÁNDEZ 27 abril, 2021 Deja un comentario\nTurisme Llíria ha presentat el programa de ‘El DesenJazz 2021. Festival de Jazz i Altres Músiques de Llíria’, que tindrà lloc el pròxim cap de setmana. La localitat edetana, com a Ciutat Creativa de la Música per la UNESCO, promou la sisena edició d’este esdeveniment que fusiona el jazz amb altres estils musicals i disciplines…\nLlíria torna a sumar un brot de coronavirus\nLes males notícies tornen i els contagis per coronavirus van en augment. Segons les últimes dades de la Conselleria de Sanitat, Llíria ha registrat, aquest dilluns, un nou brot d’origen social. Aquest ha suposat un total de tres contagis. Amb aquestes dades, Llíria ja situa en 1.869 contagis des que es va iniciar la pandèmia al mes…


Novetats – Pàgina 6 – Clàssic Club Montmeló\nReportatge VallesVisió i més fotos del I Critèrium de Montmeló…\nCom sempre, magnífic reportatge de VallesVisió… …i moltes més fotos cortesia de Miquel Angel. Moltes gràcies, [Show slideshow] 1 2 ... 11 ► Clàssic Club Montmeló\nUn Total de 37 equips varen prendre la sortida el dissabte, 28 d’abril des del centre de Montmeló en el I Critèrium Clàssic Montmeló. La prova va consistir en un recorregut de...\nI Critèrium Clàssic Montmeló: Tram de calibració i taules\nBenvolgudes/ts, El I Critèrium Clàssic de Montmeló està a la cantonada… Us adjuntem el tram on es durà a terme la calibració així com les taules associades. Ho podràs descarregar dels enllaços...\nI Critèrium Clàssic Montmeló: Normativa i reglament de carrera\nBenvolgudes/ts, Molt important. Ja pots consultar la normativa i el reglament de carrera del I Critèrium Clàssic Montmeló. Has de clickar al següent enllaç: Reglament FEVA I Criterium Montmeló 2018 Consulta el programa...


Saber més respecte al cognom Laborde-bois és saber més sobre aquelles persones que amb tota probabilitat comparteixen uns orígens i avantpassats comuns. Aquest és el motiu pel qual és freqüent que el cognom Laborde-bois sigui més abundant en uns certs països del món en concret que en uns altres. En aquesta pàgina és possible conèixer quins són els països del planeta en els quals existeix una major quantitat de persones amb el cognom Laborde-bois.\nEl cognom Laborde-bois en el món\nLa globalització és un fenomen que ha fet que els cognoms es difonguin molt més lluny de de el país en què es va originar, de manera que podem trobar cognoms asiàtics a Europa o cognoms americans a Oceania. De la mateixa manera ocorre en el cas de Laborde-bois, que com es pot comprovar, és possible assegurar que és un cognom representat orgullosament en gairebé tothom. D'igual manera existeix països en els quals certament el nombre de persones amb el cognom Laborde-bois és major a la de la resta de països.\nEl mapa del cognom Laborde-bois\nL'oportunitat d'informar-se en un mapamundi sobre quins països posseeixen una major quantitat de Laborde-bois en el món, és de gran ajuda. Col·locant-nos sobre el mapamundi, damunt d'un país concret, som capaços de veure la xifra exacta de persones que porten el cognom Laborde-bois, per a aconseguir així la informació precisa de tots els Laborde-bois que pots trobar en l'actualitat en aquest país. Tot això ens ajuda també a comprendre no solament d'on és oriünd el cognom Laborde-bois, sinó també d'en quina manera s'han desplaçat i s'han traslladat les gents els orígens de les quals formen part de la família amb el cognom Laborde-bois. De la mateixa manera, podem veure en quins països s'han arrelat i desenvolupat, motiu pel qual si Laborde-bois és el nostre cognom, resulta atractiu saber a quins altres llocs del globus és possible que migrés alguna vegada un avantpassat nostre.\nPaïsos amb més Laborde-bois del món\nSi ho mires atentament, en aquesta web et presentem tot allò que és important perquè puguis tenir la informació real de quins països tenen un major número de Laborde-bois en tot el planeta. D'igual manera, és possible veure'ls de forma molt gràfica en el nostre mapa, en què els països en els quals resideixen una quantitat major de persones amb el cognom Laborde-bois poden veure's pintats en un to més fort. D'aquesta manera, i amb un simple cop de vista, pots localitzar sense dificultat quins són els països en els quals Laborde-bois és un cognom més freqüent, i en quins països Laborde-bois és un cognom insòlit o inexistent.\nNom de Famille Laborde-bois


Carta de PAH Barcelona al Sr. Alcaraz - PAH Barcelona\nCarta de PAH Barcelona al Sr. Alcaraz\nEl Sr. Alcaraz ens va dir la passada setmana que els desnonaments són una “llegenda urbana”. Com a plataforma que es va crear després de l’explosió de la bombolla immobiliària, precisament amb la voluntat de denunciar l’onada de desnonaments que la van seguir, per ajudar les víctimes, per “aturar” aquesta bestialitat que van ser i continuen sent els milers de casos de desnonaments en aquest país, ens vam quedar aclaparades amb aquestes paraules.\nTots aquests matins, en què ens hem aixecat abans que sortís el sol per ajuntar-nos davant la porta d’una casa abans que arribés la comitiva judicial, han estat… una llegenda? O sigui, quelcom mític, imaginari… que no ha passat? Portem anys lluitant contra alguna cosa que NO és o que només passa a la nostra imaginació?\nDunia, Marcela, Matías, Óscar, Susana, Blanca, Marta, Núria, Esteban… i tants i tants noms amb cognoms, persones reals, de carn i ossos, que han patit el que no està escrit en el procés de lluitar per quedar-se a les seves cases…, totes aquestes imatges, hores i hores gravades, que hem anat acumulant aquests anys, de gent armada amb una samarreta verda enfrontant-se a policia, a notaris, a banquers, a jutges… són mentida? Ens ho hem inventat? Les xifres, les notícies, les convocatòries per a unir-nos a parar aquesta injustícia…, han format part d’una “llegenda”?\nUna “Llegenda urbana” és, Sr. Alcaraz, que hi havia cocodrils a les clavegueres de Nova York. Que sapiguem, ningú va arribar a veure’ls. O una llegenda, potser no tan urbana, és que hi ha un monstre al llac Ness…, una foto borrosa, rumors d’albiraments, res que pugui demostrar-se.\nLes llegendes no tenen testimonis, proves, víctimes…\nNo hi ha “llegendes” amb xifres, imatges, noms, cognoms, dolor i patiment tan reals i palpables com sí que hi ha als desnonaments.\nEl dolor, el patiment i la lluita de tantes famílies pot anomenar-se “Tragèdia urbana”, “Drama urbà”, “Injustícia Urbana”, “Estafa”, “Vergonya Urbana”…, però llegenda?\nDenominar-lo “llegenda” és un insult a la raó i un insult a milers de famílies que ho van viure i ho segueixen vivint. I a milers de ciutadans i ciutadanes que l’han vist amb els seus propis ulls, o l’han patit a través d’amics o familiars propers.\nLi hauria de fer vergonya, Sr. Alcaraz, denominar llegenda a quelcom que ha destrossat vides. A quelcom que ha provocat fins suïcidis, depressions en nens i nenes, atacs d’ansietat, addiccions… A quelcom que ha creat un trauma no només en les persones que han viscut sinó en tota una societat.\nLi exigiríem que s’empassés cadascuna de les seves paraules, que sentís vergonya, que demanés perdó. Però com suposem que deu ser una persona altiva, incapaç d’empatitzar, incapaç de posar-se al lloc dels altres, li fem una invitació real i sincera: vingui a veure amb els seus propis ulls que el que vostè anomena “llegenda” és una realitat. Vingui a una de les nostres reunions. Escolti la veu de les famílies que arriben desesperades perquè han rebut una ordre de desnonament que de “llegendària” no té res. Vingui a escoltar els centenars de testimonis que li faran veure com van enganyar els bancs a milers de persones, com hi ha empreses que es dediquen a assetjar dia i nit als “morosos”, com han crescut els desnonaments per lloguer al ritme que els lloguers pugen en una onada d’especulació que tampoc té res de “llegenda”.\nVingui un dia, i, si té valor, agafi el micròfon, miri’ns als ulls i atreveixi’s a dir-nos a nosaltres, a les víctimes, que els desnonaments no han estat, no són, més que una “llegenda urbana”.\nLa PAH de Barcelona


Els gegants ballen la dansa més tradicional a Montblanc | Diari de Tarragona\nEls gegants ballen la dansa més tradicional a Montblanc\nReportatge. Centenars de persones han participat a la 23a trobada a la vila ducal, i aquest migdia han ballat una sardana a la plaça Major\n13 de Mayo de 2018 - 19:18 hs\nGegants, petits i grans ballen la sardana a la plaça Major FOTO: alba Tudó\n11 colles geganteres d’arreu de Catalunya, i el bestiari de Montblanc s'han proposat aquest migdia encerclar la plaça Major de la vila i ballar una sardana, amb motiu de Montblanc Capital de la Sardana 2018.Han aconseguit assolir el repte i la plaça estava plena de gom a gom.\nLa 23a trobada de gegants ha commemorat els deu anys dels gegants Els Veguers de Montblanc i van estrenar una sardana per celebrar la capitalitat.\nA dos quarts de deu del matí han arribat les colles convidades i han la plantada de gegants i bestiari a la Muralla de Sant Francesc. El recorregut va acabar a la plaça Major, i cada colla ha fet el seu ball.\nEl regidor de cultura a l’Ajuntament de Montblanc, Jordi Albalat,el regidor de Festes; Oriol Pallisó i l’alcaldable del PDECat, Marc Vinya han lliurat els records a les colles participants dalt l’escenari de la plaça Major.\nTambé han donat un obsequi el grup sardanista de Montblanc. Acte seguit ha sigut el punt àlgid de la cita:petits i grans juntament amb els gegants han format un cercle i han ballat tots junts una sardana.\nQuan s'ha acabat l'acte, el president dels Amics dels Gegants, Ivan Besora va refermar que «hem aconseguit que tots siguem germans i tot això era un repte, i ho valorem positivament».La trobada es feia amb motiu de les Festes de Sant Maties i portava per nom «Mostra de germans de cartró». Tots ells estan construïts per l’artista de Terrassa, Jordi Grau que té el taller “El Drac Petit”.\nLes activitats s'han allargat fins a dos quarts de sis de la tarda. Després ha tingut lloc la Festa Holi i a dos quarts de set de la tarda, la Mostra de Teatre Amateur al Teatre del Centre Cultural Sant Jordi, activitat organitzada pel Grup de Teatre Fila Zero.\nEls organitzadors estan satisfets per l’èxit i la participació de les Festes de Sant Maties que ha durat tres dies. La celebració, coneguda per les fires que se celebraven anteriorment en aquestes dates, ha acabat redefinint-se i, amb els anys, s’ha convertit en una Festa Major petita.\n‘Pere Baranguer i Alisenda’ són els primers gegants, propis de l’entitat “Amics dels Gegants” de Montblanc i representatius del passat medieval de la Vila.\nPere Berenguer de Vilafranca va ser el fundador de la vila ducal i la seva esposa es deia Arsenda.Els seus padrins són els Gegants de la Ciutat de Barcelona “El Rei Jaume I i Violant d’Hongria”, i també pels geganters Josep Ma Civit i Nuri Roig.\nEls ‘Amics dels Gegants de Montblanc’ estan preparant més activitats i novetats per celebrar l’aniversari dels Veguers de Montblanc.


Els grups Zoo, Tardor i Smoking Souls, protagonistes dels Premis Ovidi 2017\nMaria del Mar Bonet ha sigut distingida amb el guardó a la trajectòria\n2 min. València 10/11/2017 12:37\n651x366 Els components del grup Zoo. Els components del grup Zoo.\nEls grups Zoo, Tardor i Smoking Souls han sigut els triomfadors de la dotzena edició dels Premis Ovidi 2017, que concedeix cada any el Col·lectiu Ovidi Montllor de Músics i Cantants en valencià, en emportar-se els guardons de millor disc de hip-hop i electrònica, pop i rock.\nEls premis, que es van lliurar anit, han guardonat els treballs 'Línies en el cel elèctric', de Mireia Vives i Borja Penalba, com a millor disc de cançó d'autor; 'Flamencianes', de Josep Aparicio Apa, com a repertori de folk més destacat; 'Humanité', de Candela Roots, com a treball de mestissatge més reeixit; 'Patraix', de Tardor, com a millor disc de pop; 'Cendra i or', de Smoking Souls, com a millor treball de rock, i 'Raval', de Zoo, com a millor disc de hip-hop i electrònica.\nLa banda Nuc ha rebut el guardó com a grup revelació; el disc 'Pròxima B', de Júlia, el premi com a millor producció o arranjaments; 'Balconades', del disc 'Segona mà', de Tomàs de los Santos, el guardó com a millor cançó, i 'La mestra', del disc 'Raval', de Zoo, el premi a la millor lletra.\nPer la seva banda, Maria del Mar Bonet ha sigut distingida amb el premi a la trajectòria, i el premi suport a la música en valencià ha honrat la feina del segell Comboi Records, format per José Rivas i Carlos Carrasco.\nmusicà en valencià\nI tu, coneixes més o menys de 536 persones?


Compromís pregunta a Sanitat si controlà l’abocament de residus en la Via Parc durant la vaga – Compromís\nLa diputada de Compromís Mireia Mollà ha indicat hui que “volem que la Conselleria de Sanitat ens explique si portà a terme inspeccions dels abocadors improvisats que l’Ajuntament d’Alacant habilità en les proximitats de la Via Parc durant la vaga de neteja que va tindre lloc la setmana passada”.\nMollà ha apuntat que “entenem que esta acumulació de residus en dos punts molt pròxims als barris Verge del Remei i Verge del Carme només es pot realitzar si es garanteixen les condicions de salubritat dels veïns i veïnes”.\n“Per això, reclamem a Sanitat que explique, en primer lloc, si posà en marxa algun protocol durant la vaga per evitar problemes de salubritat i, en segon, si es controlaren especialment estos punts on l’Ajuntament va enviar els residus”, ha destacat la diputada, que ha afegit que “també volem que l’equip de govern aclarisca si va realitzar esta petició a la Conselleria”.\nA més, el secretari de Compromís per Alacant, Ignasi Bellido, ha assegurat que “celebrem que finalment l’equip de govern haja acceptat la nostra proposta de descomptar de la taxa del fem l’import corresponent als dies de vaga, atès que l’Ajuntament tampoc pagarà la part proporcional a l’empresa adjudicatària”.\n“Tanmateix, seguim reclamant explicacions sobre esta gestió irresponsable que ha efectuat l’equip de Sonia Castedo, sense portar a terme cap mediació en el conflicte i aplicar mesures que elevaren la tensió, com la contractació d’una empresa per recollir els residus durant els dies de vaga”, ha assenyalat Bellido.\nvaga fem alacant


LA FORçA D'UN DESTÍ. PREMI RAMON LLULL 2018 - eBook - Laie\nLA FORçA D'UN DESTÍ. PREMI RAMON LLULL 2018\nAmb vint-i-un anys, Ceferino Carrión fuig de l?Espanya franquista, grisa i asfixiant, buscant aires nous. Després d?intentar-ho diverses vegades aconsegueix embarcar a bord d?un vaixell al port de Le Havre, a França, en direcció als Estats Units, per fer realitat el seu somni. A Nova York canviarà d?identitat i es convertirà en ciutadà nord-americà amb el nom de Jean Leon. A punt de ser cridat a files per anar a la guerra de Corea, torna a fugir a Hollywood, on un seguit de cops de sort el porten a viure a un pam de la glòria, a tocar de les estrelles de cinema que admira i de qui es convertirà en amic i confident. Amb James Dean projecten un restaurant plegats i malgrat la seva mort obrirà La Scala, un establiment que es convertirà en el referent del Hollywood dels anys cinquanta i seixanta, amb estrelles habituals com Paul Newman, Warren Beatty, Marilyn Monroe, Elizabeth Taylor o els Kennedy. Preocupat per oferir no només un espai de confidencialitat sinó també un servei acurat a les celebrities del Hollywood daurat, Leon torna a Catalunya per comprar uns terrenys al Penedès i elaborar el seu propi vi.\nJean Leon demostrarà, amb una vida de pel·lícula, que amb sacrifici i esforç els somnis són a l?abast de tothom, perquè viurà en una època en què tot és possible.\nVa ser en aquelles festes que va entendre que s?havia d?adaptar a una cultura, a una llengua i a un nou món. Un entorn canviant, un paradís ple de llum, de voluntat, però també de riscos. Va aprendre a tractar cada persona de manera diferenciada. Era una habilitat gairebé innata que en aquell ambient es transformava en l?eina idònia per triomfar. I va ser decisiu per a ell adoptar el que anomenava l?estil Chester. De mica en mica va reproduir-ne les maneres, el comportament, el llenguatge... i hi va imprimir el seu propi segell.\nMartí Gironell i Gamero (Besalú,1971). Escriptor i periodista. Llicenciat en Filologia Anglesa i en Periodisme, ha treballat a Ràdio Besalú, Ràdio Olot, Catalunya Ràdio i TV3.Col·labora habitualment en mitjans de comunicació com El Punt Avui, El Món, El Mundo, Nació Digital i la revista Sàpiens.Entre els seus llibres publicats destaquen El pont dels jueus (2007), que ha estat traduït a diversos idiomes; La venjança del bandoler, que va guanyar el Premi Nèstor Luján de Novel·la Històrica el 2008; L?arqueòleg (2010); L?últim abat (2012), i El primer heroi (2014), que també han estat traduïts a diverses llengües. El 2015 va publicar Strappo, la novel·la de l?espoli del romànic català, i el conte infantil El nen dibuixat.


Doble Cicle Formatiu en Gastronomia i Restauració | EUHT StPOL\nINFORMA-TE'N ARA SENSE COMPROMÍS\nAconsegueix dues titulacions en tres anys: converteix-te en un professional de la cuina i la sala!\nSi sempre has somiat convertir-te en xef, maître, sommelier o cap de sala i t'apassiona tot el que fa referència a la cuina i al restaurant, aquest és el teu lloc. Amb el Doble Cicle Formatiu de Grau Mitjà aprendràs fent des del minut 1 per convertir-te en el professional que sempre has desitjat ser.\nEscull el programa acadèmic que més s'ajusti a la teva formació prèvia\nEl títol de Tècnic en Gastronomia i Restauració és un Cicle Formatiu de Grau Mitjà de doble titulació autoritzat per la Generalitat de Catalunya. Aquí no hauràs de triar, sinó que amb tres anys de formació aconseguiràs una doble titulació: la de cuina i gastronomia i la de serveis de restauració.\nAixò et permetrà ser un professional polivalent i dominar tots els aspectes d'una cuina i d'un restaurant, dos àmbits que són indissociables.\nI si el que t'agrada és l'aprenentatge pràctic, estàs de sort! Amb aquests estudis de formació professional en Gastronomia i Restauració aprendràs fent des del primer dia en un Hotel Escola obert al públic. Prepara't per submergir-te en una cuina professional i per atendre els clients del restaurant!\nLes sortides professionals del tècnic en Gastronomia i Restauració són múltiples i variades. És un dels molts avantatges de comptar amb una doble titulació a cuina i a sala. Tens curiositat? Pren-ne nota! Aquestes són algunes de les professions que podràs desenvolupar un cop finalitzis els teus estudis.\nXef: Podràs entrar a formar part de l´equip de cuiners d´un restaurant d´alta cuina i arribar a ser cap de cuina. Fins i tot podràs muntar el teu propi restaurant, i qui sap, fer-te amb els millors cuiners del país.\nCap de partida: Què et semblaria liderar la partida de plats freds, calents o de postres? Amb la formació en gastronomia i restauració tindràs les eines per ser cap de partida a una cuina, només per sota del cap de cuina i el sous xef. I qui diu que el dia de demà no aconsegueixes arribar a dalt de tot?\nCap de pastisseria: El xef dels plats més dolços. Com a cap de pastisseria o xef pastisser tindràs la responsabilitat de coordinar i supervisar les elaboracions dels productes relacionats amb la pastisseria: pa, pastissos, rebosteria i un llarg etcètera.\nReboster: Si la teva passió és la pastisseria i la rebosteria, no hi renunciïs. Convertir-te en un dels millors rebosters és a les teves mans. I estudiar el tècnic en gastronomia i restauració pot ser un molt bon primer pas.\nEmprenedor en gastronomia: No cal que t'ho diguem. Si en finalitzar els teus estudis vols emprendre el teu propi negoci de cuina, càtering o restauració, endavant! Hauràs adquirit els coneixements necessaris per començar el teu propi projecte professional.\nMaître: Com a cap de sala seràs el responsable principal de tot el que passa a la sala d'un restaurant. Lideraràs l'equip de sala, el coordinaràs i vetllaràs per una bona connexió entre cuina i sala. Tot, perquè el comensal se senti a gust. Acceptes el repte?\nResponsable de restaurant o cap de restaurant: Per sobre del maître hi ha l'encarregat de l'establiment de restauració en qüestió. Aquí no només supervisaràs el correcte funcionament del restaurant i la cuina, sinó que també estaràs a càrrec de les comandes, les reserves, l'oferta gastronòmica i un llarg etcètera.\nSommelier: El major expert en vins del restaurant. A més d'assessorar els comensals sobre el millor vi per maridar amb el menjar, també t'encarregaràs de seleccionar els vins per al restaurant i vetllar pel seu correcte emmagatzematge i conservació. Sense oblidar la tasca de traslladar la teva passió i coneixement sobre els vins a l'equip de sala i, evidentment, als clients.\nEmprenedor en restauració: No oblidis la possibilitat de muntar el teu propi restaurant. Comptar amb un projecte professional propi és una de les sortides professionals tan o més valuosa que treballar per compte d'altri. Així que, nosaltres et donem els coneixements necessaris i tu decideixes què vols ser un cop finalitzis els estudis.\nEl pla d'estudis del nostre FP en Gastronomia i Restauració inclou classes teòriques, classes pràctiques i visites professionals a restaurants, proveïdors, majoristes i centres de recerca, entre d'altres. Tot per aconseguir tenir una visió de 360º d'un establiment de restauració i gastronomia.\nTècniques de cocció, preelaboració i conservació d'aliments, tècniques culinàries, seguretat i higiene en la manipulació d'aliments, el vi i el seu servei o les postres en restauració són alguns dels temes que tractaràs al Doble Cicle Formatiu de Grau Mitjà en Gastronomia i Restauració.\nSaps el millor? Que no només aprendràs la teòrica, sinó que cada dia podràs posar en pràctica els coneixements adquirits davant de clients reals. És el que anomenem aprendre fent, un símil a la FP Dual en Gastronomia i Restauració\nSense oblidar els idiomes! Per convertir-te en un xef prestigiós o en un dels millors professionals de sala, és fonamental que dominis l'idioma de la cuina: el francès! Et serà molt útil per comprendre l'origen de paraules i l'argot tècnic que usarà en el teu dia a dia.\nA més, també podràs sumar al teu CV un idioma més: l'anglès. Després de tres anys de formació, sortiràs al món laboral amb un mínim de dos idiomes més aquells que decideixis aprendre pel teu compte.\nAprèn fent a un Hotel-Escola\nEscull uns estudis amb un fort component pràctic\nA més de les assignatures teòriques, durant el curs de gastronomia i restauració realitzaràs pràctiques diàries a les instal·lacions de l'Hotel-Escola.\nPer exemple, al bar aprendràs a servir diferents tipus de cafè, còctels i combinats. A la cuina formaràs part dels equips de les diferents partides i t'encarregaràs de la preparació dels plats per al restaurant i el servei de self-service. I al restaurant, atendràs els clients que vulguin gaudir de les diferents ofertes gastronòmiques que s'hi ofereixen: menú degustació, menú diari, carta o banquets.\nNo ho faràs sol: compartiràs pràctiques amb els companys de classe i amb alumnes de cursos superiors que et serviran de guia i ajuda. A més, cada any comptaràs amb un lloc de més responsabilitat fins a arribar a ser maître i cap de partida. Això sí, sempre sota la supervisió del professorat.\nI encara n'hi ha més! Durant els mesos d'estiu podràs fer pràctiques professionals a restaurants i cuines de prestigi d'arreu del món. T'imagines poder estar a la cuina colze a colze amb el xef que més t'inspira? O formar part de l'equip de sala del restaurant dels teus somnis?\nL'itinerari de pràctiques et permetrà no només aplicar tots els coneixements adquirits, sinó que a més serà fonamental per guanyar experiència i professionalitat.\nAlta inserció professional\nBeneficia't d'un model únic i exclusiu: les JDP\nA tercer curs participaràs a les Jornades de Desenvolupament Professional, una trobada en què participen representants de recursos humans de cadenes hoteleres i restaurants d'abast internacional. Realitzaràs entrevistes personalitzades i rebràs diferents ofertes entre les quals podràs escollir la teva destinació professional.\nQuè millor que acabar els estudis amb la garantia de tenir unes darreres pràctiques en un restaurant o cuina del més alt nivell?\nUn cop superis amb èxit els estudis, aconseguiràs el Diploma de Tècnic en Gastonomia i Restauració atorgat pel Centre de Gastronomia i Restauració de Sant Pol de Mar.\nA més, al ser un Cicle Formatiu de Grau Mitjà de Doble Titulació també obtindràs el Diploma de Cicle Formatiu de Grau Mitjà en Cuina i Gastronomia i el Diploma de Cicle Formatiu de Grau Mitjà en Serveis de Restauració, tots dos atorgats per la Generalitat de Catalunya.\nL'equip docent del Grau mitjà en Gastronomia i Restauració està integrat per professors experts en les diferents matèries que s'imparteixen tant a nivell teòric com pràctic, juntament amb professionals en actiu al sector.\nConsultors, directius de restaurants i xefs de prestigi participen a seminaris o classes demostratives i completen l'equip docent del Tècnic en Gastronomia i Restauració.\nPots accedir al Doble Cicle Formatiu de Grau Mitjà en Gastronomia i Restauració si compleixes algun dels requisits següents:\nFinalitzar l'educació secundària obligatòria (ESO).\nHaver superat el curs específic per accedir als cicles formatius de grau mitjà.\nHaver superat el segon curs del Batxillerat Unificat i Polivalent (BUP) o tenir altres estudis equivalents a efectes acadèmics.\nHaver superat els mòduls obligatoris d‟un programa de qualificació professional inicial (PQPI).\nTenir un títol per accedir a un cicle formatiu de grau superior, prova d'accés al CFGM.\nDoble Cicle Formatiu en Gastronomia i Restauració


Fer el salt a Estrasburg per ineficàcia de l’Estat\nCOMPTE ENRERE AL SUPREM\nLa justícia europea accepta, de manera excepcional, casos en què no s’han esgotat les vies judicials internes\n6 min. Barcelona 22/12/2018 21:00\n651x366 L’expresident de l’ANC i líder de Junts per Catalunya al Parlament, Jordi Sànchez, en una imatge d’arxiu. / JAVIER BARBANCHO L’expresident de l’ANC i líder de Junts per Catalunya al Parlament, Jordi Sànchez, en una imatge d’arxiu. / JAVIER BARBANCHO\nJordi Sànchez, Jordi Turull, Joaquim Forn i Josep Rull han posat fi aquesta setmana a la vaga de fam amb què han denunciat el que consideren un “bloqueig” del Tribunal Constitucional a la justícia europea. El seu advocat, Jordi Pina, assegurava aquesta setmana en una roda de premsa a Madrid que, davant l’actitud de l’alt tribunal, intentaria obrir-se ja pas a Europa i als organismes internacionals. Pina va explicar: “En els propers dies estudiarem la possibilitat d’acudir al TEDH [...]. Explicarem que no és que no hàgim esgotat tots els recursos ordinaris i extraordinaris de l’Estat, sinó que el TC ens bloqueja l’accés a la justícia europea i que això ens causa un perjudici”.\nAquest argument, fer el salt a Europa per la ineficàcia estatal, és un dels que ha tingut en consideració en alguns casos Estrasburg per acceptar una demanda. Ho explica l’exvicepresident del Tribunal Europeu de Drets Humans (TEDH) Josep Casadevall, en el seu llibre El conveni europeu de drets humans, el Tribunal d’Estrasburg i la seva jurisprudència. La regla general és que s’han d’esgotar tots els recursos interns del país d’origen abans d’acudir a la justícia europea, però hi ha excepcions: que es pugui acreditar una pràctica administrativa, coneguda i tolerada per l’Estat, que consisteixi en una repetició d’actes semblants que incompleixin el conveni, que facin que tots els procediments siguin en va; que el recurs intern, d’acord amb la jurisprudència dels tribunals superiors, es pugui considerar un fracàs, o que les investigacions judicials per escatir responsabilitats quan s’han causat danys a la integritat de les persones no s’han dut a terme.\nSi finalment, doncs, els presos polítics decideixen anar a Estrasburg al·legant el bloqueig intencionat del TC, el tribunal europeu haurà de valorar si el cas encaixa en aquests supòsits. De fet, l’article 34 del Conveni Europeu de Drets Humans estableix que els estats s’han de comprometre a no obstaculitzar el dret a accedir a la justícia a Europa. La denúncia dels presos polítics en vaga de fam ha consistit en posar el focus en l’actitud del TC davant els seus recursos d’empara. Posen en relleu que l’alt tribunal normalment admet menys del 2% dels recursos que li presenten i que, en canvi, en el seu cas havia acceptat estudiar-ne el 100%.\nLluny de ser una cosa positiva, els presos interpreten que la intenció real del TC és evitar que els casos relacionats amb l’1 d’Octubre i la presó preventiva dels líders independentistes arribin a Europa, ja que fins ara no ha pres cap decisió de fons. El Constitucional, per la seva banda, nega les acusacions: va emetre un comunicat afirmant que estava dins el calendari. “No és normal que el TC demori injustificadament les decisions sobre aspectes tan fonamentals com la vida i la llibertat de les persones”, va expressar Pina aquesta setmana, que suggeria l’existència d’aquesta suposada pràctica reiterada i tolerada per l’Estat. El lletrat va reforçar la seva explicació assegurant que la defensa fins ara ha presentat diversos escrits demanant la resolució dels recursos d’empara -on acusava el TC d’aturar-los “voluntàriament”- i dels quals no ha rebut resposta.\nEn els dies que ha durat la vaga de fam, el TC ha començat a resoldre aspectes dels recursos del Procés, però no ha entrat en el fons dels assumptes. Recentment, per exemple, va rebutjar valorar si el Tribunal Suprem és el competent per jutjar el Procés al·legant que no és el moment adequat per fer-ho (tot i haver admès el recurs a la primavera).\nLa jurisprudència del TEDH\nHi ha pocs precedents en què el TEDH ha optat per acceptar demandes que no havien esgotat totes les instàncies judicials internes. Dos exemples: el cas d’Irlanda contra el Regne Unit, i Akdivar contra Turquia. En el primer cas el TEDH va estudiar els casos sense haver esgotat les vies internes perquè el Regne Unit mai constatava l’existència dels maltractaments. En el segon, Estrasburg va acceptar la demanda (per vulneració del dret a la propietat) constatant que Turquia no havia garantit el dret dels demandants a accedir a la justícia.\nAkdivar i d’altres vs. Turquia\nA partir del 1985 es produeixen enfrontaments al sud-oest de Turquia entre les forces de seguretat i els partidaris del Partit dels Treballadors del Kurdistan (PKK). Els demandants, nacionals turcs, eren residents a Kelikçi (província de Diyarbakir), una vila considerada un dels centres de l’activitat del PKK, considerat terrorista per Ankara. De fet, a la zona s’havia decretat l’estat d’emergència. El novembre del 1992, segons van sostenir els demandants, les forces de seguretat en una operació van cremar nou cases, incloses les dels demandants, i van forçar l’evacuació de tota la vila. No hi va haver investigació ni reparació per part de l’estat turc. En la resolució del cas, Estrasburg considera que, malgrat que per regla general els demandants han d’esgotar tots els recursos interns, la situació dels demandants -d’acord amb l’actitud de l’estat, també en altres casos similars- permetia acudir directament a Estrasburg. Així, la justícia europea, a part de dictar que Turquia havia vulnerat el dret a la vida familiar i privada i a la protecció de la propietat dels demandants, també va resoldre que l’estat turc havia vulnerat el Conveni Europeu de Drets Humans. No havia garantit, al seu parer, el dret efectiu a recórrer a la justícia, ja que s’havia mostrat ineficaç.\nIrlanda vs. Regne Unit\nL’any 1971, en el conflicte a Irlanda del Nord, el Regne Unit va iniciar l’anomenada operació Demetrius: detencions massives per part de l’exèrcit britànic -empresonaments sense judici- de centenars de republicans catòlics suposadament vinculats a l’IRA, malgrat que després es tingués constància que hi va haver detencions equivocades per errors dels serveis d’intel·ligència. A alguns dels empresonats se’ls van aplicar les anomenades “cinc tècniques” d’interrogatori, que consistien en obligar a mantenir postures corporals d’estrès, impedir la son o suportar soroll -aplicant violència física en alguns casos per aplicar-ho- per obtenir informació. L’estat irlandès va denunciar el Regne Unit a Estrasburg per aquesta qüestió. El TEDH va resoldre que s’havia produït un tracte inhumà i degradant; que la detenció sense judici havia vulnerat el dret a la llibertat i a un judici just, i que s’havia produït discriminació per opinions polítiques. Va acceptar el cas encara que no s’haguessin esgotat les vies internes angleses -la denúncia venia d’un altre estat- perquè es tractava d’una pràctica repetida del sistema en casos connectats i semblants, incompatible amb el conveni, i de la qual era inconcebible que les autoritats angleses no en tinguessin coneixement.\nLa fi de l'alarma reforça la coalició de Sánchez però el PP també creix, segons el CIS


Autoritats ambientals - Generalitat Valenciana\nImprimeix Autoritats ambientals\nLlistat d'autoritats ambientals\nLes autoritats públiques queden definides a l'article 2 del Decret 97/2010 com a organismes consultius i entitats de dret públic que siguin dependents o estiguin vinculades a aquesta, així com aquelles persones físiques o jurídiques que assumeixin responsabilitats públiques, exerceixin funcions públiques o prestin serveis públics relacionats amb el medi ambient sota l'autoritat d'aquelles.\nIgualment, tindran la consideració d'autoritats públiques, als efectes del que disposa el present Decret, les corporacions de dret públic i altres persones físiques o jurídiques quan exerceixin a la Comunitat Valenciana, d'acord amb la legislació vigent, funcions públiques, inclosos notaris i registradors de la propietat, mercantils i de béns mobles.\nQueden exclosos, als efectes del que disposa el present Decret, del concepte d'autoritats públiques les entitats, òrgans o institucions quan actuïn en l'exercici de funcions legislatives o judicials.\nS'entendrà també per autoritats públiques, als efectes del que preveu el present Decret i en els termes en què s'expressi el pertinent instrument de col.laboració en matèria d'accés a la informació ambiental i de participació pública en medi ambient que amb aquesta finalitat fora formalitzat amb la Generalitat, a:\na) Els ajuntaments i diputacions provincials i les entitats de dret públic que siguin dependents o estiguin vinculades a aquests ens territorials.\nb) Els òrgans de l'administració General de l'Estat implantats territorialment a la Comunitat Valenciana.\nc) Aquelles persones físiques o jurídiques que assumeixin responsabilitats públiques, exerceixin funcions públiques o prestin serveis públics relacionats amb el medi ambient sota l'autoritat de les entitats assenyalades en les lletres a) i b) anteriors.\nEl CIDAM inclou un listat de les autoritats ambientals que tenen competències en matèria de medi ambient a nivell de la Comunitat Valenciana.


Inici de curs de la Formació Dual | FUEIB\nUIBTalent Inici de curs de la Formació Dual Trenta-dos alumnes han optat a les places retribuïdes amb contracte de formació i aprenentatge.\nEl programa comença amb un total de trenta-dos alumnes d'entre 16 i 29 anys que enfocaran el seu perfil professional a l'entorn TIC, sector que en l'actualitat no pot cobrir els llocs de treball que ofereix a causa de la manca de professional format. Onze empreses del sector formen part del programa.\nVint-i-dos alumnes han optat per l'oferta de formació dual de nivell 3 -relacionada amb la programació amb llenguatges orientats a objectes i bases de dades relacionals, i deu per l'oferta de formació dual de nivell 2 -basada en la confecció i publicació de pàgines web.\nTots els alumnes han iniciat el curs amb un contracte de formació i aprenentatge de dotze mesos de durada i amb alternança entre la seu empresarial i l'edifici de Sa Riera. Al llarg de les 1800 hores de durada del contracte els alumnes comptaran amb una retribució econòmica d'acord amb el corresponent Conveni Col·lectiu i l'alta a la Seguretat Social, en finalitzar rebran un certificat acreditatiu de professionalitat.


Com utilitzar endolls de Camerun a Ghana\nConnectors, preses de corrent, adaptadors i altra informació necessària per viatjar des de Camerun a Ghana en aquesta pàgina. Si voleu un informe per a altres països, torneu a iniciar l’ assistent per trobar a adaptadors elèctrics per al vostre viatge aquí .\nLa tensió no és exacta, però la diferència sol ser tolerable pels dispositius elèctrics. És molt segur connectar el vostre aparell elèctric de Camerun a Ghana sense un adaptador de tensió. Si teniu algun problema amb un dispositiu especial, és a dir, un dispositiu mèdic, probablement voldreu demanar més ajuda professional.


Esquerra Republicana demana a la Diputació Permanent del Congrés un ple extraordinari amb Rajoy i la compareixença de sis ministres - Esquerra\nEsquerra Republicana demana a la Diputació Permanent del Congrés un ple extraordinari amb Rajoy i la compareixença de sis ministres\nLa sessió de la Diputació Permanent del Congrés de Diputats, que es reunirà aquest dijous 24 d'agost al migdia, debatrà a petició d’Esquerra Republicana –al costat d’altres grups- la sol·licitud de compareixença del president del govern espanyol, Mariano Rajoy i de sis ministres abans no s’iniciï el nou període de sessions de la cambra baixa. Del grup d’Esquerra formen part de la Diputació Permanent els dos portaveus, Joan Tardà i Gabriel Rufián.\nLa compareixença de Rajoy es demanarà a través de la convocatòria d’un ple extraordinari arran de la seva declaració com a testimoni en el judici del cas Gürtel, mentre que per als ministres la sol·licitud és de comparèixer en comissió.\nConcretament, les peticions d’Esquerra, a banda del ple extraordinari de Rajoy, són per a la compareixença del ministre de Justícia, Rafael Catalá, per donar explicacions sobre la possible extradició de l’escriptor turc-suec Hamza Yalçin a Turquia. “És un tema especialment greu i d’extrema urgència”, denuncia el portaveu d’Esquerra Republicana al Congrés, Joan Tardà, en el marc de la retallada de llibertats i de persecució política establert pel règim d’Erdogan. Del ministre Catalá també es demana la compareixença per explicar la fallada del sistema de comunicacions del Ministeri LexNET, que va deixar oberts expedients que no havien de ser accessibles.\nDel ministre de Foment, Íñigo de la Serna, se’n demana la compareixença per donar explicacions sobre la situació viscuda aquest mes d’agost a l’aeroport d’El Prat, amb les vagues i el conflicte laboral que manté el personal de control de seguretat.\nDel ministre d’Energia, Turisme i Agenda Digital, Álvaro Nadal, se’n demana la compareixença per donar explicacions sobre l’encariment exagerat del preu de l’energia elèctrica, que des de 2008 s’ha incrementat un 67% mentre en el conjunt de la Unió Europea era només del 30%.\nDel ministre d’Hisenda i Funció Pública, Cristóbal Montoro, se’n demana la compareixença arran de les amenaces de deixar Catalunya sense accés al Fons de Liquiditat Autonòmica (FLA) amb el pretext de les despeses del referèndum de l’1 d’octubre.\nDel ministre d’Interior, Juan Ignacio Zoido, se’n demana la compareixença per donar explicacions dels interrogatoris de la Guàrdia Civil a funcionaris, empreses i alts càrrecs del Govern de la Generalitat actuant com a policia judicial, comunicant imputacions “i sense les imprescindibles garanties”. Del ministre Zoido també es demana la compareixença per saber quan es té previst iniciar el procediment de revocació de la declaració d’utilitat pública per a l’entitat HazteOír.\nDel ministre d’Exteriors, Alfonso Dastis, se’n demana la compareixença per donar explicacions sobre la utilització de serveis i recursos de l’ambaixada espanyola a l’Equador per a les vacances del propi ministre i la seva família.\nLa Diputació Permanent és l’òrgan que manté l’activitat del Congrés fora dels períodes de sessions. La integren 64 diputats i diputades. La convocatòria la poden sol·licitar la presidenta del Congrés, 1/5 part dels diputats o dos grups de la cambra. Per això, les diferents sol·licituds d’Esquerra Republicana per a la convocatòria d’aquest òrgan s’han fet al costat d’un altre grup: o el Mixt (PDeCAT) o Unidos Podemos-ECM-EM.\nEsquerra també ha fet costat a una petició del PNB perquè la ministra de Defensa expliqui el vol rasant de dos caces Eurofighter de l'exèrcit per la pista central de l'aeroport de Bilbao sense avisar-ne prèviament ni a les autoritats locals ni a la població, amb la consegüent alarma que això va comportar.\nJoan Tardà i Gabriel Rufián són els representants d'Esquerra a la Diputació Permanent del Congrés


El Parlament aprova la Llei del Referèndum amb el 86,74% dels vots La República\nJ.S. / A.S\n21.49h Arrimadas en roda de premsa: “No tenim prou diputats, però crec que a Junts pel Sí hi ha persones que no estan còmodes amb la deriva de la Generalitat”. La líder de C's assegura que contactarà amb la resta de grups per presentar una moció de censura contra Puigdemont.\n21.40h El ple continua amb qüestions no relacionades amb el referèndum.\n21.34h ÚLTIMA HORA El Parlament aprova la llei del referèndum amb 72 vots a favor, 0 en contra i 11 abstencions. El 86,74% dels diputats han votat 'Sí'.\n21.30h Comença la votació de les esmenes amb Junts pel Sí, CUP i CSPQ.\n21.25h Fachin (Podem): “Ens veiem l'1 d'octubre”.\n21.25h Fachin (Podem): “Qui ha de tenir a les seves mans el futur de Catalunya és la seva gent i no un Parlament que tantes vegades no ha estat a l'alçada de la situació”.\n21.22h Santi Rodríguez (PP) i Carlos Carrizosa (C's) anuncien la retirada de les seves esmenes.\n21.21h Gabriel (CUP): “Hauríem cedit el nostre torn final als companys de Catalunya Sí que es Pot que no han pogut intervenir”.\n21.20h Acaba la intervenció d'Arrimadas (C's) i torna a intervenir Anna Gabriel (CUP).\n21.20h Arrimadas (C's): “Fa anys que prometen la independència i referèndums, i no passa res”.\n21.18h Arrimadas (C's): “Des que Mas va arribar al poder Catalunya no està en una època de prosperitat sinó de confrontació i presa del carrer. Això només li beneficia a la CUP”.\n21.15h Arrimadas (C's): “Són vostès més espanyols que Manolo el del bombo”.\n21.14h Arrimadas (C's): “El referèndum assenyala els funcionaris”.\n21.14h Arrimadas (C's): “Vostès volen vendre al món que això és un referèndum amb garanties?”.\n21.09h Arrimadas (C's): “Vostès són molt valents però davant dels jutges apunten als funcionaris”.\n21.07h Arrimadas (C's): “Tenen una majoria d'escons però una minoria de vots al carrer”.\n21.05h Arrimadas (C's): “El que hem viscut avui és demencial”.\n21.04h Arrimadas (C's) en castellà: “Els 25 diputats de C's representen a 750.0000 ciutadans”.\n21.02h Torn de la líder de C's, Inés Arrimadas.\n20.59h Iceta (PSC): “Estan erosionant les nostres institucions. Això és una vergonya”.\n20.55h Iceta (PSC): “Es posin com es posin, aquest procés no té empara legal i implica conseqüències molt negatives per a les persones i les institucions”.\n20.51h Iceta (PSC): Iceta: “Volem una reforma constitucional que reconegui Espanya com una estat plurinacional”\n20.50h Iceta (PSC): “Correm el risc d'enfonsar-nos de forma definitiva en una etapa de desconcert i desànim”. “Nosaltres volem més autogovern, més finançament i una Espanya federal”.\n20.48h Iceta (PSC): “Estem davant d'un error històric del catalanisme”.\n20.47h Iceta (PSC): “Avui la presidència del Parlament no ha estat la presidenta de tots”.\n20.46h Iceta (PSC): “No és bo crear divisions entre patriotes i botiflers”\n20.45h Torn per a Miquel Iceta, el líder del PSC.\n20.40h Rabell (CSQP): “Això està dividint la societat i pot acabar amb una enorme frustració”. “Molta gent voldrà votar l'1-O i res no és més legítim”.\n20.39h Rabell (CSQP): “La llei no té garanties”.\n20.39h Nuet, fora de l'hemicicle: “He marxat del ple perquè s'ha trencat acord que teníem. Havia de ser una intervenció de Rabell i una altra d'Albano. I Coscubiela ha trencat acord”. Ho recull l'Ara.\n20.37h Rabell (CSQP): “Passi el que passi l'1-O, no serà res que sigui vinculant i reconegut per Espanya o la comunitat internacional”.\n20.30h Lluís Rabell (CSQP): “El referèndum que el Parlament va demanar no és el que vostès proposen”.\n20.28h Joan Giner (Podem) demana dividir la intervenció del seu grup en dues parts “per mostrar la pluralitat del grup”. Joan Coscubiela ho nega i Joan Josep Nuet marxa.\n20.26h Albiol (PP): Catalunya no és ni serà una república independent”.\n20.24h Albiol (PP): “El govern d'Espanya defensarà la llibertat davant el totalitarisme”.\n20.23h Albiol (PP): “Un referèndum de secessió és antidemocràtic”.\n20.20h Albiol (PP): “Vostès no han volgut dialogar mai amb el govern d'Espanya”.\n20.19h Albiol (PP): “La llei situaria Catalunya fora de la llei i fora de les democràcies del segle XXI”.\n20.17h Albiol (PP) cita a Tarradellas: “Estaria trist de veure el que fan vostès, l'elit independentista”.\n20.16h Albiol (PP): “Espanya no és una pròtesi. Espanya és casa nostra. Els catalans hem participat d'una forma molt activa en la construcció d'una gran nació”.\n20.14h Albiol (PP): Albiol: “Els parlaré d'aquesta paraula que detesten, Espanya”.\n20.12h Albiol (PP) agraeix en castellà la feina dels diputats del seu partit.\n20.11h Torn de Xavier García Albiol (PP).\n20.10h Corominas (JxSí): Corominas: “Sí a la democràcia, al nostre futur, i a una Catalunya lliure i independent”.\n20.08h Corominas (JxSí): “Hem estat en tot moment amb la mà estesa, ells ens han posat tots els poders de l'Estat en contra”.\n20.06h Corominas (JxSí): “El referèndum és vinculant, tant el sí, com el no”\n20.02h Corominas (JxSí): “Hem esgotat totes les vies perquè aquest procés fos pactat amb l'Estat”.\n20.01h Corominas (JxSí): “A la junta de portaveus ens han dit que fem el referèndum novembre, per què no ho defensen quan van al TC?”.\n20.00h Torn per a Lluís Corominas (JxSí)que defensa la feina de la Mesa: “Han volgut enredar”. “La mesa i la presidenta ha fet possible que els catalans decidim, i no es decideixi des de fora”\n19.57h Gabriel (CUP) acaba amb un “Hem decidit governar-nos”.\n19.57h Gabriel (CUP), a Puigdemont i Junqueras: “Ara la responsabilitat és vostra”.\n19.56h Gabriel (CUP): “No esperem el permís del reglament ni del Consell de Garanties. Ho fem perquè només esperem el permís del poble”.\n19.55h Gabriel (CUP): “Senyor Coscubiela, el dret a l'autodeterminació no es defensa, es posa en pràctica”.\n19.53h Gabriel (CUP) reclama uns “països catalans lliures de patriarcat i associats amb la resta del món”.\n19.50h Gabriel (CUP): “La CUP ha vingut a fer política, no parlamentarisme autonòmic”.\n19.49h Gabriel (CUP): “S'ha de fer un reconeixement a molta gent, especialment a aquells que van lluitar contra règim 78”.\n19.48h Gabriel (CUP): “Si és possible que avui aprovem la llei de referèndum no és per nosaltres. Moltes persones han lluitat per això”.\n19.47h Gabriel (CUP): “L'objectiu de l'esquerra independentista és contraposar el poder popular amb el de l'Estat”\n19.46h Gabriel (CUP): “En una cambra estatal no us hauríeu comportat com ho heu fet avui aquí”\n19.45h Anna Gabriel (CUP): “Volem fer constar la falta de respecte a la presidenta del Parlament”.\n19.42h Gordó demana perdó a la ciutadania per la “imatge que hem donat avui”. “Demano al Govern i les institucions catalanes que continuïn dialogant amb l'Estat”.\n19.37h Nova bronca entre Forcadell, Carrizosa (C's), Ferran Pedret (PSC) i Santi Rodríguez (PP).\n19.36h Carrizosa (C's) vol saber si el Parlament farà cas del Consell de Garanties. Li han tallat el micro, tot i que segueix parlant.\n19.33h C's torna a demanar una qüestió d'ordre.\n19.32h Es reprèn el ple del Parlament. Forcadell dóna la paraula al Germà Gordó.\n18.45h El CGE reconeix a Cs i PSC el dret a demanar dictamen de la llei de l'1-O però avisa que és la Mesa qui l'ha de tramitar.\n18.41h Iceta (PSC) comparteix a Twitter la resolució per unanimitat que ha pres el CGE.\n18.37h La Mesa del Parlament fa més d'una hora que està reunida. Ara mateix està debantent què fer amb les esmenes a la totalitat de la Llei del Referèndum presentades pel PSC, C's i el PP. Hi ha dues opcions rebutjar-les de manera automàtica o no. És la cinquena reunió del dia.\n18.15h JxSí i la CUP també han presentat diverses esmenes a la seva pròpia Llei del Referèndum amb l'objectiu de crear una Sindicatura Electoral, l'òrgan que hauria d'assumir les funcions de la Junta Electoral Central. També es busca donar cobertura legal al cens.\n17.02h Forcadell torna a reunir la Mesa per debatre la reconsideració de C's sobre la seva esmena a la totalitat.\n16.52h Rovira (JxSí): “Que tenen por de debatre si els catalans tenen dret o no a votar?”\n16.50h PP i C's simulen un error amb l'esmena per retarden el debat i votació de la Llei de Referèndum.\n16.45h Ciudadanos i PSC presenten esmenes a la totalitat de la Llei de Referèndum.\n16.25h El líder del PSOE, Pedro Sánchez, dóna suport via Twitter als diputats socialistes del Parlament “en defensa de la legalitat vigent i dels drets que els emparen”.\n16.07h Izquierda Unida recolza l'abstenció de CSQP davant la Llei de Referèndum.\n15.45h Germà Gordó (diputat no adscrit) presenta esmenes a la Llei del Referèndum i demana que s'elimini el concepte 'República' de la pregunta de l'1-O\n15.32h El PSC presenta esmena a la totalitat a la proposició de llei del referèndum. Els socialistes la justifiquen afirmant que la proposició l'objecte de la mateixa és celebrar un referèndum d'autodeterminació vinculant a Catalunya i “implica la secessió” si guanya el 'sí'. Afegeixen que aquesta llei “implica una reforma de la reforma de la Constitució, així com de l'Estatut d'autonomia, tot utilitzant un mecanisme de reforma implícit i no pas aquells procediments previstos a l'ordre constitucional i estatutari”.\n15.30h El ple del TC acaba sense que s'hagi adoptat cap decisió sobre la tramitació de la Llei del Referèndum. Els magistrats han tractat temes previstos en l'ordre del dia però han estat convocats per aquest dijous per estudiar la recusació.\n15.28h Forcadell prolonga fins a les quatre de la tarda el període per tal que l'oposició pugui presentar esmenes a la llei del referèndum publicada per JxSí al BOPC.\n15.26h Comença la sessió al Parlament amb les preguntes al Govern, Junqueras respon sobre l'evolució de la Hisenda.\n15.05h La vicepresidenta del Gobierno, Soraya Sáenz de Santamaría enceta el xoc de trens.\n14.10h Forcadell accepta suspendre el ple del Parlament fins a les 15.10. Fins a aquesta hora, els grups podem presentar esmenes.\n14.07h Xavier García Albiol (PP): “És el ple més esperpèntic des de la instauració de la democràcia”.\n14.05h Carlos Carrizosa (C's) i Eva Granados (PSC) demanen a Forcadell que suspengui el ple i detalli quines esmenes pot presentar l'oposició.\n13.49h Fachín (Podem): “Qui trenca Espanya és qui no es vol escoltar el 80% dels catalans”.\n13.48h Albano Dante Fachín (Podem): És un dret dels ciutadans que el Parlament debati, no aquest espectacle vergonyós. Vull un debat!”.\n13.45h Alejandro Fernández (PPC): “Catalunya va ser l'autonomia que més suport va donar a la Constitució. Violen l'Estatut i la Constitució”.\n13.39h Rovira (JxSÍ): “Després de 2 anys lluitant per posar a debat allò que els ciutadans ens demanen, ara ho fem. Què esperaven?”\n13.38h Rovira (JxSí): “Fan un exercici de filibusterisme, ja vam començar la legislatura demanant una ponència”.\n13.30h Coscubiela (CSQP): “Cap majoria pot acordar que deixa en suspens els drets dels parlamentaris”.\n13.26h El PSC també demana dictamen al Consell de Garanties Estatutàries.\n13.26h Carrizosa (C's) recorda que la petició del dictamen al Consell de Garanties Estatutàries obliga a suspendre la tramitació de la llei i aprofita etzibar-li a Forcadell que “deixi d'actuar com a gestoria de Puigdemont”.\n13.25h Miquel Iceta (líder del PSC): “No participarem en una votació que certifica la pèrdua de drets dels diputats i l'oposició. Demanem recurs d'empara al TC”\n13.22h Es vota també l'exempció de tràmits per aprovar la llei del Referèndum per la via d'urgència: s'aprova per 68 vots a favor.\n13.21h El Parlament aprova, per segona vegada, el canvi d'alteració de l'ordre del dia, per 72 vots a favor, 60 en contra i 3 abstencions.\n13.19h Gordó demana tornar a votar, denuncia que no ho ha pogut fer per un error informàtic.\n13.16h El Parlament aprova el canvi d'alteració de l'ordre del dia.\n13.15h El PP intenta evitar la votació, el PSC vol allargar l'espera amb nova intervenció. Forcadell procedeix.\n13.12h La Mesa torna a l'hemicicle, reprèn la sessió després de tres juntes de portaveus convocades per C's, PP i PSC.\n13.09h Rajoy signarà aquest matí un incident d’execució de sentència contra l’admissió a tràmit de la Llei del referèndum.\n12.52h Rivera (C's): “Estem intentant impedir el cop contra la democràcia. Lamento que des de Podemos estiguin al seu costat”.\n12.51h Rivera (C's): “Estem intentant suspendre que es debati la Llei del Referèndum”.\n12.49h Albert Rivera (líder de Ciudadanos): “Tot el meu suport als funcionaris públics, són els nostres garants de les llibertats a Catalunya”.\n12.27h Ciutadans força una nova convocatòria de la junta de portaveus, la tercera del matí. Aturada la sessió novament.\n12.25h Acaba la junta de portaveus i la reunió de la Mesa, aviat es reprèn la sessió.\n12.20h L'advocat de Forcadell afirma que l'escrit de recusació és “preventiu” per evitar multes o la suspensió de la presidenta.\n12.16h JxSí acusa l'oposició de filibusterisme parlamentari per evitar la votació de la Llei del Referèndum.\n12.04h Es torna a reunir la junta de portaveus.\n11.59h Ja sense els portaveus, la Mesa segueix reunida per prendre una decisió.\n11.57h La CUP anuncia una “acció política reivindicativa” a favor de l'1-O per aquest dijous a les 11.00 davant de les quatre delegacions provincials del govern espanyol a Catalunya.\n11.54h Un informe firmat pel secretari general de Parlament, Xavier Muro, i el lletrat major, Antoni Bayona, adverteix els membres de la Mesa que se'ls pot exigir responsabilitats per tramitar tant la Llei del Referèndum com la llei de transitorietat.\n11.45h Acaba la reunió de la junta de portaveus i la Mesa, aviat es reprendrà la sessió parlamentària.\n11.28h El Butlleti Oficial del Parlament ja inclou la proposició de llei de Referèndum signada per tots els 72 diputats.\n11.10h Jordi Sánchez (ANC) a Twitter: “En aquest parlament hi veig una tensió i nervis per part d'alguns (C's i PP) que no les veig al carrer. Excès de sobreactuació? Cal ser curós”.\n10.55h El ple queda aturat a l'espera de la reunió de la mesa i de la junta de portaveus. S'ha de resoldre l'alteració de l'ordre del dia i les peticions de reconsideració de l'oposició.\n10.52h La presidenta, Carme Forcadell, li para els peus i crida a reunió els portaveus parlamentaris.\n10.50h El vicepresident de la Mesa, José María Espejo-Saavedra, C's provoca una picabaralla contra Carme Forcadell.\n10.45h Joan Coscubiela (portaveu de CSQP): “És un autoengany, enganyen a la ciutadania. Només faran que degradar el Parlament de Catalunya”.\n10.40h Ferran Pedret (portaveu del PSC) “La forma té a veure amb el fons, aquesta llei és un acte arbitrari. No és en absolut una majoria electoral ni sociològica, ni tans sols parlamentària”.\n10.38h Carrizosa (C's): “En el fons volen incloure quelcom que no pot votar aquest Parlament, la institució està fent de gestoria del govern de Puigdemont”. “Això que fan converteix el Parlament en el Teatre Nacional de Catalunya”.\n10.37h Carlos Carrizosa (portaveu de C's) acusa durament a Carme Forcadell d'actuar com a president de l'ANC i no pas com la del Parlament.\n10.35h Santi Rodríguez (secretari del PP català), assegura que no ha passat prou temps des de l'admissió a tràmit de la mesa del Parlament de la Llei del Referèndum i l'inici del debat segons el reglament de la Cambra.\n10.31h La diputada de la CUP Anna Gabriel intervé per demanar també la votació “davant d'un Estat que només actua amb amenaces”.\n10.26h La portaveu de JxSí, Marta Rovira demana dues votacions: la primera per alterar l'ordre del dia i introduir la ratificació de la Llei del Referèndum i la segona per fer-ho de manera immediata.\n10.18h El PSC demana al Parlament que reconsideri l'admissió a tràmit de la llei del referèndum “il·legal” i l'ha recorregut al CGE.\n10.18h La diputada de Junts pel Sí, Marta Rovira, demana alteració de l'ordre del dia per introduir la llei del referèndum i la presidenta del Parlament li concedeix tres minuts.\n@martarovira: “CAT té dret a decidir i a l’autodeterminació, ens és inherent i ningú el pot revocar”\nLa intervenció al #PleDemocràcia!pic.twitter.com/L4I9r7AvtI\n— Esquerra Republicana (@Esquerra_ERC) September 6, 2017\n10.16h Han votat a favor d'admetre a tràmit la llei del referèndum els membres de la Mesa de Junts pel Sí i CSQEP. Carme Forcadell, Anna Simó, Lluís Guinó, Ramona Barrufet i Joan Josep Nuet han votat a favor. En contra, han votat David Pérez i Espejo-Saavedra.\n10.07h La Mesa del Parlament admet a tràmit la llei del referèndum.


Arriba per 5a vegada la R-Festa, que aquest cop canvia de districte i es farà a Gràcia, al Passeig de Sant Joan entre Còrsega i Travessera de Gràcia. La R-Festa és una mostra de comerços de segona mà i d'oficis relacionats amb la reparació. Els més grans podran aprendre amb els tallers del 'Reparat millor que nou' com restaurar un moble, posar a punt la bici o arranjar un descosit. I pels menuts hi haurà un espectacle infantil, el Drac Pet de Triart, i els jocs fets de material reutilitzat de Guixot de 8. També hi haurà un mercat de venda de segona mà, organitzat per Flea Market Barcelona. L'acte acabarà amb una demostració de lindyhop per part de Swingmaniacs.


La Federació Empresarial de Farmacèutics Espanyols (FEFE) ha demanat al Govern autorització perquè es puguin fer a les farmàcies les proves de la Covid-19, tenint en compte la gravetat de la situació com a conseqüència del rebrot a moltes ciutats espanyoles. Seguir leyendo....\nEl Ministeri de Sanitat ha notificat 10.653 nous casos de Covid-19, dels quals 3.471 shan diagnosticat en les últimes 24 hores, un lleuger descens davant els 4.143 dahir, tot i que les dades daquest dijous no inclouen Andalusia, que no ha pogut actualitzar les dades per problemes tècnics. La xifra total de positius des del començament de la pandèmia se situa ja en 704.209, segons les estadístiques oficials, per sobre la barrera psicològica dels 700.000 casos. Seguir leyendo....\nFa uns dies parlava de la quarantena i de com letimologia havia anat cedint davant la realitat. Ja no són de 40 dies, per descomptat, des de fa segles, però des de dilluns tampoc no seran de 14, sinó de 10, i això que no arribem als nivells de Bèlgica, que les acaba destablir en set, o de les previsions alemanyes, que parlaven de cinc dies. El que em té més encuriosit curiós del canvi de criteri (que no és compartit per tots els especialistes, com ara el meu amic i collaborador daquest diari Salvador Macip) són les raons que aporten els científics. Seguir leyendo....\nDes de fa uns anys la política catalana viu installada en lanomalia. És anòmal que els governants desobeeixin les lleis que no els agraden. És anòmal fer un referèndum dindependència illegal. És anòmal encoratjar la ciutadania a desobeir i exposar-la en la contundència daccions policials emparades en limperatiu judicial. És anòmal declarar la independència a partir dun referèndum sense garanties i suspendre-la immediatament. És anòmal empresonar i jutjar polítics i activistes per rebellió i condemnar-los per un extemporani delicte de sedició. És anòmala la fuga de dirigents polítics de la justícia espanyola i que ho anomenin exili. És anòmal que el president pugui ser inhabilitat per desobediència per haver-se negat a despenjar una pancarta del balcó del Palau de la Generalitat. I, sobretot, és anòmal que, malgrat el desordre provocat pel procés, seguim atrapats en la seva lògica en un moment en què tots els esforços haurien destar centrats a contenir la pandèmia i pallia\nBarcelona retirarà la Medalla dOr de la Ciutat a Heribert Barrera, primer president del Parlament després de la restauració de la Generalitat i líder dERC en les dècades dels 80. Un personatge de forts clarobscurs i amb unes ombres incompatibles amb els valors democràtics. Les seves declaracions insuportablement xenòfobes, de les quals mai es va retractar, no deixen escletxes al dubte. La revisió del reconeixement a Barrera és similar al procés que pateixen altres personatges de la història i la cultura. Podem admirar lobra dun creador, però abominar els actes o ideologia del seu autor. Reconèixer lobra dels monstres no ens obliga a salvar-los. Seguir leyendo....


L’Ajuntament invertix enguany 350.000 euros en les Escoles Municipals\nEl Pla d’Escoles Municipals Dignes contempla intervencions i reformes a l’escola infantil i als tres col·legis de València que gestiona íntegrament l’Ajuntament. Per al manteniment i reparació d’estos centres l’equip de govern ha destinat enguany 350.000 euros.\nEl regidor de Govern Interior, Sergi Campillo, i la regidora d'Educació, Maria Oliver, han presentat hui este pla que s’emmarca en la política del govern de la Nau de “dignificar els centres escolars municipals, que han de ser un referent”. Esta màxima, a més, s’amplia a les 112 escoles públiques de la ciutat, ja que, tot i que són propietat de la Generalitat, l’Ajuntament n’és l’encarregat del manteniment.\nLes actuacions realitzades als centres de gestió municipal han sigut reformes pertinents per a adequar les instal·lacions a la normativa vigent i millores demandades pels centres mateixos i AMPA. A l’Escola Infantil Municipal de Pinedo ja s’han executat les obres per un import de 56.358,28 euros. L’Ajuntament també ha invertit 74.003,53 euros en els treballs realitzats al Col·legi Públic Municipal (CEIP) Fernando de los Ríos, i 84.489,71 en les obres que s’han dut a terme en el Col·legi Municipal de Benimaclet.\nSergi Campillo ha explicat que amb estes intervencions “l’Ajuntament millora la qualitat educativa dels xiquets i xiquetes de la ciutat, que per a l’equip de govern són el més important”. Pel que respecta al quart centre escolar de titularitat municipal, el CEIP Santiago Grisolía, el regidor ha aclarit que ja s’ha aprovat la resolució del projecte bàsic i d’execució de les obres que tenen un pressupost de 136.152,04 euros.\nPer altra banda, el regidor ha recordat que l’Ajuntament ha impulsat en els darrers 12 mesos més de 10.000 intervencions de manteniment en diversos centres educatius públics de la ciutat, de les quals 600 s’han realitzat en les quatre escoles municipals i 136 en el Conservatori Municipal José Iturbi, també propietat de l’Ajuntament. “Entre eixes intervencions, hem resolt problemes molt greus, les solucions dels quals, a més, havien sigut reclamades durant anys per pares, mares i professorat dels centres, com ara adequacions en sistemes de protecció d’incendis o deficiències en la instal·lació de la baixa tensió”, ha aclarit el regidor, qui ha assegurat que l’Ajuntament va al 250% per a poder fer el manteniment de totes les escoles públiques”.\nPer la seua banda, la regidora d’Educació, Maria Oliver, ha destacat que l’Ajuntament voldria estar desenvolupant iniciatives educadores per a donar suport a l’educació reglada, “però si no tenim les inversions, el manteniment, la neteja i el personal com toca, no podem somniar amb projectes educatius”. De fet, “a les reunions amb els responsables dels centres i representants de les AMPA sempre es parla de les carències en este sentit”, ha explicat.\nMaria Oliver ha destacat la coordinació entre les regidories municipals per a respondre a estes demandes i en eixa linia també s’ha produït la contractació de professorat que s’ha realizat per a garantir la normalitat en el desenvolupament de les clases a les escoles municipals. Per això, l’actual equip de govern ha contractat 21 mestres d’educació infantil, de llengua estrangera, d’educació física i musical, a més d’un educador.


He omplert la banyera d'aigua freda.: Marxa dels castells'08.\nL’hora de sortida marcada per l’organització de la caminada era les set del matí, així que havíem de quedar ben d’hora per marxar de Barcelona. L’equip de sempre s’havia disgregat i cadascú arribaria pel seu cantó. Ens trobaríem allà. Així doncs, de Barcelona només pujàvem la Txell i un servidor, que vam posar-nos en marxa a un quart menys cinc de sis. Aquesta vegada la Lliga de Futbol Professional havia estat benèvola amb els caminadors establint l’horari del partit del Barça a les 20:00h, així que vaig poder anar a dormir a una hora raonable i llevar-me no em va costar tant com a la Viladrau – La Garriga.\nA dos quarts de set ja érem a Concabella, lloc de sortida de la prova. Cotxes i més cotxes semblaven sembrar tot el poble i buscar lloc per aparcar va esdevenir una epopeia. Finalment, quan el cotxe va quedar estacionat en algun lloc d’algun pla d’alguna masia d’alguna contrada del poble, i marcant quatre graus el termòmetre del cotxe, vam dirigir-nos a recollir la fitxa de control. Després d’algun que altre inconvenient (la Txell, dormida que estava, es va confondre de número de dorsal i la meva targeta van entregar-li a un altre participant per error), amb la tarja a la mà vam decidir fer via cap a la sortida. Allà vam trobar-nos als companys: Xavi, Jordi Atleta, Vernet brothers (Raul i David), l’Alba i el seu pare, el Marc i el Josep amb una companya.\nA les set clavades, puntuals tal i com marca la tradició, l’organització va donar la sortida a la prova. Prop de mil dos-cents participants van prendre la sortida i agafar un bon lloc es feia més que necessari. Valent-nos de passes llargues al començament i de córrer després, vam situar-nos dels primers (no entre els màquines, evidentment) i... sorpresa!! On era el David? Estava perdut, no el trobàvem per en lloc. Uns deien que s’havia quedat enrere i els altres que estaria més endavant que nosaltres. Vam seguir el nostre ritme, bo, tot s’ha de dir, on el Xavi sorprenent a propis i estranys va posar-se a tirar del grup tot corrent. Va durar poc l’alegria, però gràcies al Marc, quan portàvem una estona caminant, em posava a córrer i els altres, al veure que érem dues persones corrent, també agafaven el nostre ritme.\nAl primer control a Les Pallargues vam ser rebuts amb crits de “A fitxaaar!! Traieu les papers!!” pels voluntaris que s’ocupaven del control. Allà, taronges, pomes i llimones estaven a disposició dels participants. Sense perdre molt de temps i amb el sol sortint a l’horitzó vam continuar la marxa sabent que el proper punt on ens aturaríem ens estaria esperant el tant anhelat esmorzar.\nSortint del poble, al Jordi Atleta li cau el qualificatiu d’isòtop radioactiu en estat inestable, ja que segueix portant les tres o quatre capes de jerseis amb les qu e ha sortit i la braga embolcallant-li el cap. L’ebullició que s’ha d’estar produint al seu cos és el tema de conversa i esperem que d’un moment a un altre faci explosió, ja que la temperatura exterior anava pujant, però ell no es treia cap samarreta. És més, cada vegada que pujàvem tres o quatre metres de desnivell ell deixava anar la frase: “Ara fa una mica més de fresqueta, no?”.\nI sí, arribats a Florejacs (punt de sortida de l’any passat) vam poder omplir l’estómac amb coca, xocolata desfeta, donetes, pastes, cafè amb llet, sucs i alguna cosa més que se’m deu escapar. Jo vaig atacar els donnettes (cinc en total) i un tros de coca gran per disposar de sucre i greixos diversos per donar i vendre i no quedar-me sense energia. Allà, el Raul va trucar al David (el seu germà). Estava per davant nostre i feia uns deu minuts que havia passat per aquell punt. Ostres!! Sí que s’ho tenia amagat. I quin ritme més endiablat que portava!! Sense perdre més temps del necessari i amb ganes d’enganxar al David, vam reprendre la marxa.\nPassat Les Sitges vam trobar una mica de boira. Era baixada, així que vam posar-nos a córrer per guanyar temps. Però tant córrer va provocar que ens passéssim un trencall a mà dreta i seguíssim pista amunt. Passats uns tres-cents metres baixaven uns altres participants dient que per allà no es veien cintes vermelles i que segurament ens hauríem equivocat. I quanta raó tenien!! Al desfer el camí vam trobar el m aleït trencall i, a córrer més per enganxar al Xavi, el Marc, el Raul i l’Alba que segons semblava sí que havien agafat el camí correcte.\nArribats a Guisona el grup ja s’havia fragmentat. Ara el Marc, el Jordi Atleta, el Xavi i jo havíem deixat enrere la Txell, l’Alba i el Raul (segons el testimoni del Xavi, amb problemes de genolls). Allà ens esperava el control número dos. Faltaven cinc minuts per les deu i érem al quilòmetre dinou i mig aproximadament. Vam proveir-nos d’algun fruit sec per agafar forces i vam continuar a la caça del Xavi que havia decidit no parar i continuar caminant (el rumor que corria entre nosaltres era que anava ja fotut a aquelles alçades de caminada, cosa que ell va negar en rodó i fermament quan vam li ho vam preguntar).\nEl camí es prestava a córrer de nou, i el Marc i jo vam decidir posar-nos-hi. Al cap d’uns dos quilòmetres, vam girar-nos i no vam veure ni al Xavi ni a l’Atleta. El grup s’havia tornat a trencar i de mica en mica el camí feia la seva selecció natural. Somiant amb l’entrepà de botifarra que ens esperava al següent avituallament, vam anar devorant els quilòmetres.\nQuan vam ser a Oluges, el rellotge marcava les 12:12h. No vam veure al David per en lloc, cosa que va fer desanimar-nos (ja que el ritme que portàvem era molt bo) i preguntar-nos quin ritme infernal era capaç de portar aquell ésser humà!! Quinze minuts de parada per engolir: un entrepà de botifarra, un got de brou i quatre donnettes més (es que ja me’n recordava del gust que tenien...). La caça estava servida i tant el Marc com jo sabíem que si hi posàvem de la nostre part el David tard o d’hora acabaria caient. Amb la p anxa plena, vam començar a caminar a molt bon pas direcció: la glòria. I per què, us preguntareu? Doncs perquè segons els càlculs que havíem fet tot menjant podíem aconseguir baixar de les set hores. Un al·licient més per donar el millor de nosaltres mateixos.\nI finalment, després de decidir córrer arribats als voltants de Cervera (la panxa encara pesava una mica), vam atrapar al David quan restaven uns cinquanta metres pel tercer control situat al bell mig d’aquesta població. Ens va explicar el seu secret per treure’ns tant de temps: córrer els deu primers quilòmetres per tal d’evitar taps.\nSortint de Cervera vam posar-nos a córrer novament i vam deixar al David enrere. Baixar de les set hores ho seguíem veient factible, el que passa que ara amb uns trenta-set quilòmetres a les cames, aquestes ja es començaven a queixar. La pujada de la V que es fa sortint de Cervera per passar per sota de l’A-2 va costar-nos de superar. No estàvem gens frescos. Enrere quedava ja la fàbrica de mobles Mobel Line, edifici emblemàtic que sempre veus a la llunyania i que mai acabes d’arribar.\nDe sobte, una trucada inesperada: el Jaume. Havia participat a la marató de Barcelona i havia fet un crono molt bo: tres hores i trenta-sis minuts. Ell no estava content, ja que van sobrar-li sis minuts del que tenia pensat, però què caram, era una marató i havia d’estar orgullós, li vaig fer saber!! També recordar-nos que havíem de quedar aquesta setmana per dinar i parlar de la UTMB, però a poder ser dijous tirant a divendres perquè ens podrien confondre amb els germans Chiquito de la Calzada per la manera de caminar!! L’efecte muñecas de famosa s’estava apropiant d’ell i vaig confessar-li que de nosaltres també, que no patís.\nVam arribar a Moncortés de la Segarra (control número tres) quan passaven vuit minuts de la una del migdia. Van informar-nos que quedaven uns vuit quilòmetres per a l’arribada. Quedaven cinquanta minuts per poder baixar de les set hores. Vam mirar-nos amb el Marc, vam donar-nos ànims de que ho podíem aconseguir i vam sortir corrents. Bé, corrents per dir alguna cosa, perquè crec que més que córrer fèiem saltirons del mal que ens feien les cames. Ara qualsevol pujadeta, per molt insignificant que fos, ens feia patir de valent!!\nConforme ens anàvem acostant a la fi, anàvem veient que no podríem baixar de les set hores, però no va decaure l’ànim. Vam donar-ho tot, però arribats a Hostafrancs (que no la parada del metro de la línia vermella) sí que finalment vam adonar-nos que no ho podríem aconseguir la fita. Mala sort!! A part, ara ja córrer suposava patir!! I si corríem era per un espai molt curt de temps.\nFinalment Concabella va entreveure’s a l’horitzó i a l’arribada vam poder aturar el cronòmetre en set hores, vuit minuts i quaranta-quatre segons, entrant en el lloc cent trenta-dos de mil cent vuitanta participants. Estava una mica capcot, ja que m’havia fet moltes il·lusions de baixar de les set hores i no havia pogut ser. Ara només quedava assentar-se a esperar als companys, tot menjant donnetes de nou perquè els nou que m’havia cruspit ja havien desaparegut en forma d’energia pels meus músculs i aquests ja no tenien ni força per moure’s. Per tant, havia de tornar a donar-los glucosa.\nMés tard van arribar per aquest ordre el David, el Jordi Atleta, el Xavi, el Raul i la Txell i l’Alba juntes. Objectiu aconseguit!! Set punts al sarró, els primers de la Copa Catalana d’enguany que espero veure incrementats el dia vint-i-nou d’aquest mateix més amb els de La Selva del Camp.\nAh!! Segons el GPS del David, la distància total recorreguda va ser de cinquanta-dos quilòmetres i quatre-cents metres, un quilòmetre i quatre-cents metres més que l’any passat. Qui no es consolo és perquè no vol, i per tant, si no hagués estat aquesta distància de més segurament les set hores haguessin estat una realitat. L’any que bé serà l’objectiu!!\n-Caminar (o córrer) amb el Marc és tot un plaer. Tenint el mateix nivell i l’un tira de l’altre a l’hora de forçar el ritme.\n-Superar amb escreix l'objectiu de la marxa: baixar de les set hores i mitja. L'any passat ho vaig fer en set hores i cinquanta minuts.\n-L’entrepà de botifarra per dinar/esmorzar (sento ser repetitiu, però quin plaer!!) i el donnettes, que en sóc un enamorat i no passen dos dies que no em cruspeixi un paquet.\n-Veure com l’equip ha respòs hi em assolit l’objectiu d’arribar tots (Raúl inclòs!! jejeje).\n-No poder baixar de les set hores. Més que no agradar-me, m'ha fet ràbia!!\n-El mal i les punxades que em feien el quàdriceps i els isquiotibials als últims quilòmetres.\n-Els quilòmetres finals s’han fet inacabables i semblava que no arribava mai Concabella.\nPublicat per Jordi a les 19:42\nMolt bona cronica Jordi. Jo avui estic millor del que em pensava encara que si puc el proper any intentaré baixar de les 3:30.\nAixò si, recomano la marató a tots aquells corredors. Es una experiencia única que s' ha de fer un cop a la vida.\nAra tinc ganes de fotre canya amb els senderators així que la proprera cronica de ben segur que sortirem plegats.\nEns veiem divendres per dinar.\n3 de març de 2008 a les 23:46\nOk, divendres doncs!! Ah!! I no pateixis per no arribar als 3:30h perquè el que va guanyar no va fer bon temps segons va dir perquè feia molta calor i molt aire!! Així que dona el temps per bo.\n4 de març de 2008 a les 8:34\nEiiii una crònica molt completa, com sempre! Ara bé, ens hauries de concretar la tipologia dels donettes (xocolata o nevats)? jeje\n4 de març de 2008 a les 11:14\nTipologia? Doncs eren de xocolata, però igual que passa amb les samarretes del Barça n'hi han de la marca donnettes i n'hi havien d'imitació. Els millors, com no, els de marca!!\n4 de març de 2008 a les 12:13\nDoncs ja tens repte per l'any que ve, baixar de les set hores !!! Lo del mal dels isquiotibials es sinónim que estàs acabat jejeje\nFelicitats per la "travessia" lo del entrepà de butifarra si no fos perque m'acavo d'aixecar em donaria molta enveja.\n5 de març de 2008 a les 8:30\nGràcies!! Sí, ha anat bé això de no baixar de les set hores perquè si arribo a baixar l'any que ve quim em plantejo? Uff!! Hagués estat massa baixar de les 6:45h!!!\n5 de març de 2008 a les 8:47\nFantàstica crònica, Jordi, m'ha agradat molt, conec la zona, i ho has explicat tot molt bé. L'any vinent ja baixaràs...Aquest bambi no serà en Zapatero?\n9 de març de 2008 a les 18:15